
PERSONER: 

Borgmester Randolf. 

Fru Randolf. 

Doktor Blink. 

Kjøbmand Sønderlund. 

Karen Bak. 

Esther Libau. 

Branddirektør Donse. 

Kathinka, hans Datter. 

FlorenseLing. 

Røldal. 

V e s t m a r. 

Politifuldmægtig Møller. 

Cigarmager Ler up. 

Madam Byberg. 

Skomager Mandelgren. 

Arrestforvarer K ral le. 

Amtmand Gab el. 

Mr. Dunkle. 

Gaardmand Hans Mikkelsen. 

Kjøbstadfolk og Bønder. 

Handlingen foregaar i en lille Kjøbstad i tre paa hinanden 
følgende Aftener ved Midsommerstid. 



FØRSTE AKT. 



Bnden af en lille Gade i Udkanten af Byen med to — tre 
Huse paa hver Side, alle paa én Etage med Undtagelse af 
det forreste tilhøjre (for Tilskuerne), der har to. Foran 
dette, som er et Hjørnehus, gaar en Gade til højre. Paa det 
forreste Hus til venstre, der bærer Præg af at være nybygget, 
med lyseradt Tag, staar paa et Skilt: «L. Hansen, Væver«. 
I Baggrunden Mark med nogle faa spredte Smaahuse og lidt 
Skov, • Mellem Byen og Marken, en Tværvej, »Vejen bag 
Haverne«, paa hvilken jævnlig sés spaserende, der alle gaa 

fra højre til venstre. 



FØRSTE SCENE. 

Lerup i et aabent Vindue i HjørnehuseU Stueetage, Røldal 

kommer fra højre. 

Røldal 

tager til Hatten. 

Maa jeg spørge, er det ikke Væver Han- 
sens Hus, det nybyggede der? 

Lerup. 
Jo De kan jo se det paa Skiltet. Det er 
det, der brændte i Efteraaret. 

Røldal. 
Der skal nok være flyttet en fremmed 
Herre derind i Morges. 

Lerup. 
Akkurat — jal han har lejet Havestuen. 
Skal De tale med ham, saa gaar De blot ind ad 
Døren der, saa er det lige for Næsen. Jeg 
tror nok, han er hjemme. 

Røldal. 

Tak 1 vil gaa. 

Lerup. 
Det skal nok ellers være en Amerikaner? 

Røldal. 
Ja han er fra Nordamerika — det er en 
indfødt Amerikaner. 

Lerup. 
Tror De ogsaa, man kan se gjennem saa- 
dan nogle Briller, som han har paa? 

Røldal. 
De mener, fordi de er sorte? Jo det kan 
man nok, men han har naturligvis svage Øjne. 

Lerup. 
Det ser fælt ud. Men hvad mon han vil 
her i Byen? Det er muligvis Forretninger? 

Røldal. 

Muligvis. vil gaa. 

Lerup. 
Ja saa maatte det vel være med Kjøbmæn- 
dene. Men han har ikke sat sin Fod udenfor 



Døren hele Dagen. Hvad kan det saa være for 
Forretninger? 

Røldal. 
Aa er det med Dem, han vil have dem, 
saa faar D^ det jo nok at vide. 

gaar ind i Væver Hansens Hus. 



ANDEN SCENE, 

Lerup. Madam Byberg. 

Lerup. 
Sikken en Gjøgl Han vil nok ogsaa spille 
Storborger. 

Madam Byberg 

i et aabent Vindue i samme Huses første Sal. 

Lerup, hør lidtl 

Lerup . 

drejer Hovedet opad efter hende« 

Hvad vil De, Madam? 

Madam Byberg. 
Hvem var den Herre, De talte med? 

Lerup. 

Aa det var den Flab Røldal, som er paa 
Kontoret hos Rødegaard. Han gik ind til Han- 
sens, hvor han vilde besøge denne Fyr med de 
sorte Øjne, Amerikaneren. 

Madam Byberg. 
Amerikaneren I Hvad er det for en? Er der 
en Amerikaner hos Hansens? 

Lerup. 
Ja véd De ikke det? Han kom herhen i 
Morges med et Par af de unge Fyre her fra 
Byen. Jeg kunde forstaa af deres Snak, at han 
har lagt paa Hotellet i Nat, og der yar han saa 
bleven gode Venner med disse Kontorister, som 
sidder og svirer deroppe, naar de har fri. Han 
er formodentlig god til det samme. 

Madam Byberg. 
Naa saadan? Og saa er det dem, der har 
anbefalet ham det Losi hos Hansens? Hvad 
tror De nu, han maa give i Leje? 

Lerup. 
Det har jeg ikke hørt endnu; men Røldal 
er naturligvis med i det Kompagni. De hænger . 
jo der paa Hotellet ud paa Natten og drikker 
og spiller og slaar mange flere Kroner ihjel paa 
saadan en Aften, end en anden flittig Borger 
kan tjene i en hel Uge. — Men jeg bliver saa 
stiv i Nakken*, jeg vil hellere gaa udenfor. 

Madam Byberg. 
Ja saa kommer jeg ned til Dem. De gaa begge 

bort fra Vinduerne og kommer ud ad Gadedøren. 

Lerup. 
Naa, Byberg er vel ikke kommen fra Ar- 
bejdet endnu? 

Madam Byberg. 
Ok nej — han kommer først hjem om en 
halv Time. 

Lerup. 
Jeg troede dog, de fik tidligere fri i Anled- 
ning af Festen. 

Madam Byberg. 
Hvilken Fest mener Def 

Lerup. 
Ja her lever vi rigtignok udenfor Verden, 
men jeg troede dog, De havde set alle de Flag, 
der er hejsede henne i den fine Ende. Det er 
jo Borgmesterens Jubilæum. 

Madam Byberg. 
I nejl er det det? Borgmesterens — ja 
hvad var det De kaldte det? 

Lerup. 
Jubilæum. 

Madam Byberg. 
Hvad er det? 

Lerup. 
Det er det, at vi har haft ham i fem og 
tyve Aar. 

Madam Byberg. 
Skal han saa bort? 

Lerup. 
Nej tvertimod. 

Madam Byberg. 
Men hvad saa? 

Lerup. 
Saa holder vi Fest. 

Madam Byberg. 
Hvem holder saa Fest? 

Lerup. 
Det gjør vi — Byen og Landet da med, 
hele Sams Herred. 

Madam Byberg. 

Hvorfor holder vi Fest? 

.■ * 

Lerup. 
Fordi vi har haft Borgmesteren i fem og 
tyve Aar. 

Madam Byberg. 
Faar man da noget for det? 

Lerup. 
Ja han faar en halv Snes tusend om Aaret, 
som han har faaet i fem og tyve Aar. 

Madam Byberg. 
Ja men hvad faar vi da? 

Lerup. 
Vi faar en daarlig Borgmester, som vi har 
haft i fem og tyve Aar. 

Madani Byberg. 
Er det saa godt? 

Lerup. 
Ja ikke for Dem eller mig, men for Stor- 
borgerne, for desto bedre kan de have ham i 
Lommen. Nu er de til Gilde med ham hos 
Nagels, og derfra marcherer de ud med ham til 
Lunden, for der skal være Folkefest i Aften i 

den Anledning. Ja der faar vi Lov til at være 
med; De skal da ogsaa med, Madam? 

Madam Byberg. 
Gud, nej 1 Byberg gaar saamænd aldrig med 
til noget. Naar han har faaet sin Mad, saa 
gaar han i Seng. 

Lerup. 
Men jeg vil dog nok se lidt paa de Løjer. 
Ja De kan jo da ogsaa faa dem at se fra Deres 
Vindue, for de gaar jo lige her forbi. 

Madam Byberg. 
Ja men Kors I der kommer to Damer; de 
skål da ikke se mig, saadan som jeg ser ud. 

Hun gaar. 

TREDIE SCENE. 

Lerup, Rø Idal og Mr. Dunkle kommor ud af Væver 
Hansens Hus. Karen og Esther. 

Røldal 

til Dunkle. 

This v^ray, Sir, if you please. De gaa mod Bag- 

£n^nden og ved Enden af Gaden ud til venstre. Paa samme Tid kom- 
mer Karen Bak og Esther Libau ad Sidegaden til højre. 

Esther. 
Det var jo Røldal. Hvem var det, han 
gik med? 

Karen. 
Jeg kjender ham ikke, det maa være eq 
fremmed. Det lader, til, at de ogsaa vil ud i 

i 

i 

Lunden. Jeg har for Resten set det Menneske 
én Gang før. 

Esther. 
Ham med de sorte Briller? 

Karen. 
Ja. Da jeg igaar Aftes lukkede mit Vindue, 
stod han paa Fortovet lige overfor og saa* op 
paa vort Hus. 

Esther. 
Men saa havde han da ikke de sorte paa? 

Karen. 

Jo. 

Esther. 

I en Juni Aften, naar ingen Lygter er 
tændte I Det maa da være nogle rædsomme 
Øjne han har, naar de ikke en Gang kan taale 
det L)rs. 

Karen. 

Jeg blev ogsaa hel forskrækket, da jeg paa 
én Gang saa' disse sorte Glugger fæstede paa 
mit Vindue. Men han blev nok selv bange, for 
han tog strax Hovedet til sig og gik ned ad 
Gaden. 

Esther. 

Nåa saa har du da faaet en Tilbeder til. 
Gid du bare snart vilde forbarme dig over en 
af dem, for ellers bliver der ingen til alle os 
andre. Saa længe du er ledig, er der dog 
ingen, der vil have nogen anden end dig, og vi 



15 



stakkels Kjøbstadmøer har ingen anden Udvej 
end at gaa ind under det røde Kors eller blive 
Studenter. 

Karen. 
Jeg tænker ogsaa, du kan blive en flink 
btudent. 

Esther. 
Ja Tak skal du havel Men hvad tror du 
Mødrene og vore Præster siger til, at der 
slet ingen Forlovelser og Bryllupper bliver mere 
her i Byen? Det er jo den forfærdeligste Visne- 
politik, du driver; for din Skyld visner vi alle 
sammen, 

Karen. 
Aa for dig er Faren da ikke overhængende. 

Esther. 
Du glemmer nok, at jeg er snart to og tyve 
Aar. Aa hvad, tag den sortøjede I ellers bliver jeg 
dog med det første nødt til at kaste mig i 
Ciceros kolde Arme. 

Karen. 
God Dag, Lerupl hvorledes gaar det nu 
med Deres Kone? 

Lerup. 
Jo Tak, Frøken, nu har hun det godt igjen, 
og har siddet midt i Sytøjet lige fra Kl. sex i 
Morges. Saa' Frøkenen den Amerikaner, vi 
har faaet til Byen? 

Karen. 
Er det en Amerikaner? hvad vil han her? 

Lerup. 
Ja sig mig detl I Morges flyttede han ind 
i Hansens Havestue — ja De har nok set fra 
Vejen der bag ved Haverne, at der ikke er nogen 
Have mere — den blev ødelagt ved Branden 
og Byggeriet — men der skal jo være en igjen, 
og saa har de sat Glasdør for og kalder den 
Havestuen, skjønt den vender lige ud til Marken. 
For Resten kan De se paa den Amerikaners 
Øjne, at han hører til Natuglerne. Han har sat 
inde ^ hele Dagen og har nok ikke Lyst til at 
flyve ud før ved Aftentide. 

Karen. 
Hvorfra mon Røldal kjender ham? 

Lerup. 

Aa det er fra Hotellet. Der traf de unge 

Kontorister ham igaar Aftes, da han kom med 

Toget. Han har formodentlig sviret og spillet 

med dem. 

Karen 

interesseret. 

Spillet? Tror De virkelig, at Røldal spiller? 

Lerup. 
Ja det kan De være stødt paa. Og det 
kunde jo i Grunden godt være, at denne Nat- 
ugle er en Optrækker af samme Slags, som 
Franskmanden, De véd nok, ham, der gjorde al 
den Ulykke for en syv — otte Aar siden. 

Esther. 
Hvad var det med en Franskmand? det har 
jeg aldrig hørt om før. 

Lerup. 

Nej, Frøken, det var nok, før Deres Fa- 
milie flyttede her til Byen. Det var en Fransk- 
mand, som i Smug sad og holdt Bank og trak 
disse unge Handelskommisser op. Han boede 
for Resten her henne hos Villumsens, wi Karen) 
Ja Frøkenen husker nok, hvor galt det gik den 

unge Garding. Karen vender lig halvt bort. 

Esther. 
Ja det har jeg hørt; han tog nok af Kassen? 

Lerup. 

Ja, og saa stak han af, de fik ham aldrig 
siden. Det skulde bare have været en af os 
Smaaborgere , vi havde ikke sluppet saadan. 
Og nu lever saadan en Kjøter maaske ovre i 
Amerika eller i Australien som en rig og anset 
Mand, medens ærlige Folk herhjemme, der har 
holdt sig for gode til saadan noget, skal kjøbe 
hver Mundfuld Mad med deres sure Sved. 

Esther. 

Ja men, Lerup, De har dog vist ikke saa 
gruelig meget at bestille? 

Lerup. 
Jeg? 

Esther. 
Ja man ser Dem jo dog alle Vegne, hvor 
der er noget paa Færde. 

Lerup. 
Naa Frøkenen mener altsaa, at en Haand- 
værker aldrig maa trække en Smule frisk Luft? 

Esther. 
Jo naturligvis, men — 

Lerup. 
Og min stakkels Kone -— slider hun ikke 
som et Bæst fra Morgen til Aften? 

Esther. 
Ja, Deres Kone. 

Lerup. 
Men er vi to da ikke ét? Og hvis jeg ikke 
kom ud en Gang imellem og kunde hente lidt 
nyt til hende, saa kvaltes hun jo under alt det 
velsignede Sytøj, som hun slider i for Byens 
fine Damer, der ingen Ting gider bestille selv. 

Karen. 

Ja det kan ikke nægtes, Lerup, at De har 
en' god Kone ... 

Lerup. 
Ja men jeg skjønner ogsaa paa hende. Frø- 
ken, og jeg hjælper ogsaa hende paa min 
Maade, selv om jeg ikke hver Dag kan rulle 
Cigarer fra Morgen til Aften. Hvordan tror 
De f. Ex. hun kunde holde ud at kukkelure her 

hjemme paa saadan en Dag som denne, hvis 
jeg ikke kom med i Lunden og kunde fortælle 
hende alt, hvad der gaar for sig derude? 

Esther. 
Ja De er Husets Lunger, hvorigjennem det 
henter frisk Luft. 

Lerup. 
Akkurat, Frøken, man hører Musik, men Død 
og Plage, der har vi nok Stadsen. Raaber ind i Huset 
Mutter I Madam Byberg! der er del skynd jer 
lidt! Aa ræk mig Hatten 1 

Beboerne, især Kvinder og Børn, vise sig i Vinduer og 
Gadedøre. Lerup faar sin Hat rakt ud af Vinduet. 

Fra højre kommer et Optog med Musikken i Spidsen og 
Faner. Dernæst Amtmand G ab el, Borgmester Randolf og 
andre Embedsmænd, Byraads- og Sogneraadsmedlemmer, Bor- 
gere, Landboere, Vaabenbrødre med deres Fane o. s. v. Af 
de navngivne Personer i Stykket ses Branddirektør Donse, 
Dr. Blink, Politifuldmægtig Møller, længere tilbage Kjøb- 
mand Sønderlund, Skomager Mandelgren, Gaardmand^ 
Hans Mikkelsen. Mange af Byfolkene hilse Karen og 
Esther. Doktor Blink, som gaar yderst i en af de for- 
reste Rækker, træder ud af Toget, idet han ser Damerne, 
Lerup slutter sig derimod til det. Idet det svinger om det 
yderste Hus til venstre, løber Sønderlund tilbage. Be- 
boerne forsvinde igjen i Husene. 



20 

FJERDE SCENE. 

Karen. Esther. Blink. Sønderlund. 

Blink. 
Skal De da ikke ud med i Lunden? Alle 
Damerne er kjørt derud. 

Karen. 
Nej, Esther og jeg vilde hellere tage os en 
Spaseretur med det samme. Men Doktoren gaar 
jo fra Deres Selskab. 

Blink. 
Nej det er mit Selskab, der gaar fra mig, 
og det skal det have Lov til. — Men, Sønder- 
lund, da! skynd Dem^ Menneske! Toget gaar jo 
fra Dem. De svigter jo Deres Pligter. 

Sønderlund. 
Ja, men det gjør Doktoren jo ogsaa. 

Blink. 
Nej, mine Pligter er her. Jeg har Forret- 
ninger, Lægepraxis. 

Sønderlund. 
Hos Damerne? (tii Esther) Er De da syge? 

Esther. 
Ja jeg vidste ikke noget af det, men naar 
Doktoren siger det, saa maa vi jo være det. 

Blink. 
Se det er rigtigt! Hør hende! hun taler 
Visdom. Men det er sandt. Frøken, hvordan 

gaar det med Deres Moster? Hjalp det noget, 
det Tøjeri, jeg skrev op til hende igaar? . 

Esther. 
Nej, det har da ikke hjulpet endnu. 

Blink. 
Det vidste jeg nok. Det hjælper saamænd 
aldrig det bitterste. 

Sønderlund. 
Ja men hør — hvorfor skriver De det 
da op? 

Blink. 
Mon saadan en Kjøbmand da ikke ogsaa 
skriver mange Dumheder op mellem Aar og 
Dag? Hvorfor skal De have Eneret derpaa? 

Karen. 
Men det ligner da i alt' Fald ikke Dem 
at gjøre Dumheder. 

Blink. • 
Ikke? og det siger De til mig lige efter at 
jeg har været med til dette Borgmcstergilde? 
Jo, Frøken Karen, det at gjøre Dumheder, det 
hgger i Luften i denne By. 

Esther. 
Nej, Doktoren slipper ikke saa let fra os. 
Lad os blot holde os til Deres Mixtur. 

Blink. 
Ja det kan De godt, for den gør ingen 
Skade, det indestaar jeg for. 

Esther. 
Men De tror heller ikke, at den gjør nogen 
Gavn? 

Blink. 
Jeg har aldrig mærket det. 

Esther. 
Men hvorfor bruger De den da? 

Blink. 
Det er jo ikke mig, der bruger den, det er 
Deres Tante. 

Karen. 
Ja men det er dog Dem selv, der har ordi- 
neret den. 

Blink. 
Jeg? nej, saadan noget gaar ganske ander- 
ledes til. • Patienten siger med en svag Stemme 
— hun kan nu godt tale højere, for det er ikke 
noget videre, men hun har ikke sovet rigtig 
godt sidste Nat, og saa har hun ondt af sig 
selv . . . »Doktor«, siger hun, »jeg har det der 
eller der, kan De ikke skrive noget op til mig?« 
Jo det kan jeg godt, siger jeg, men det hjælper 
ikke. »Har De da ikke en anden Slags?« siger 
hun. Jo, jeg har saamænd mange . Slags, men 
jeg har aldrig mærket, at de duede noget. »Men 
er der da ikke andre Læger, som mener, at de 
er gode?« Jo der er Læger nok, der tilraader 
det, men jeg synes nu det er noget Snavs alt- 
sammen. »Ja men vil De saa ikke nok skrive 

mig det bedste ?€ Saa skriver jeg hende det 
bedste Snavs, men det er jo ikke mig, der ordi- 
nerer hende det, det er hende, der ordinerer 
mig dertil. 

Karen. 
Aa der er jo ingen, der kjender Dem, 
som tror paa den Historie. Jeg har da ogsaa 
mange Gange set Dem i Deres Virksomhed. 

Blink. 
Ja De har set mig med milde Øjne eller i 
mine allerheldigste Øjeblikke. Nej Ulykken er 
egentlig den, at Patienterne selv har Lov til at 
vælge deres Læge. 

Esther. 
Maa vi ikke en Gang have Lov til det? 
Hvem skal da vælge for os? 

Blink. 
Vælger De da selv Deres Byfoged — eller 
Deres Præst? 

Karen. 
Ja vi har da i alt Fald Lov til at vælge 
hvad Præst vi vil høre. 

Sønderlund. 
Det finder jeg nu for Resten ikke rigtigt. 
Det er Regeringens Sag. 

Blink. 
Der kan De høre. Sønderlund og jeg for- 
staar hinanden. Byen skal deles i fire Kvarterer, 

hver med sin Læge, og han er saa den eneste,, 
som maa praktisere i den Kreds. 

Sønderlund. 
Det er rigtigt 1 Saa fornærmer man heller 
ikke de andre Læger ved ikke at bruge dem. 

Esther. 
Nej det er for galt. Det vil vi aldrig ind- 
lade os paa. 

Blink. 
Det spørges dier ikke om ; De skal slet ikke 
have Spor af Stemme med Hensyn til dette 
Punkt. 

Esther. 
Ikke hvor det gjælder vort eget Legeme? 

Blink. 
Deres Legeme? Naar jeg er Deres beskik- 
kede Læge, saa er det ikke Deres Legeme 
længer, saa er det mit. 

Sønderlund. 
Det var som Pokker — Deres? Maa jeg da 
ikke raade over mit eget Legeme? 

Blink. 
De vil jo dog have, at den beskikkede Præst 
skal raade over Deres Sjæl. 

Sønderlund. 
Ja det er da ogsaa noget ganske andet. 
Men dette er for galt I Maa jeg ikke spise og 
drikke og ride og kjøre, som jeg selv har Lyst? 

Blink. 
Jo, naar jeg giver Dem Lov dertil. Men 
De maa ikke drikke mere end én Bajer om 
Dagen. 

Sønderlund. 
Én! Nej hør, Doktor, saa dør jeg. 

Blink. 
Det bliver min Sag — jeg bærer Ansvaret; 
det kommer aldeles ikke Dem ved. 

Sønderlund. 
Naa, det var rart. 

Karen. 
Doktoren er nok bleven Absolutist idag? 

Blink. 
Ja eller Bureaukrat*, det er Embedsstanden, 
der skal raade. Det er det, der forkludrer 
alting, at der ikke er én, der raader, at baade 
Læge og Patient skal have Stemme med Hen- 
syn til det samme Legeme. Nej, tag al Stemme 
fra Patienten, læg hele Ansvaret paa Lægen, 
saa skal De sé, saa bliver han til noget. 

Karen. 
Det er godt, man véd, at De slet ikke 
mener det. 

Blink. ' 
Naar det er rigtigt, kommer det jo slet 
ikke an paa hvad jeg mener. 

Esther. 
Nej igaar sagde Doktoren lige det mod 
satte; da talte De som en ivrig Frihedsmand. 

Karen. 

« 

Ja det plejer De ellers altid at gjøre. 

Blink. 
Hvorfor skulde jeg da ogsaa nødvendigvis 
tale i Dag ligesom igaar? Man kunde jo ikke 
holde ud at leve i en lille Kjøbstad, hvis vi 
alle gik og sagde det samme hver Dag. 

Karen. 
Det gjør De i alt Fald ikke. Der er vist 
mange, der tror, at De stadig skifter Mening 
om alt. 

Blink. 
Tror De det ikke? 

Karen. 

Nej. 

Blink. 
Der er ganske vist det, som jeg aldrig skif- 
ter Mening om. • 

Karen. 
*Og det er om? 

Esther. 
Om digl 

Blink. 
Rigtig. Til Esther. De har gode Øjne. 

Karen. 
Ja — og smukke Øjne. 

Blink 

ser paa Esther. 

Unægtelig 1 Ja dem skifter jeg heller ikke 
Mening om. Men lad os saa gaa i Lunden og 
hædre Øvrigheden. 

Esther. 

Man siger jo, at det er ham selv, der har 
sat det hele i Gang. 

Blink. 

Saadan skal det være, og det er jo ogsaa 
det bekvemmeste for alle Parter. Han har haft 
Ulejligheden, og vi faar Fornøjelsen. — Ja vi 
maa vel følges med Damerne? 

Esther. 
Ja hvis De vil have Ulejligheden, saa faar 
vi Fornøjelsen. 

De gaa; Sønderlund gaar bagest, idet han halvhøjt paa galt 

Svensk synger: 

Och litan Karen tjenta i unga kungens gård. 



Lunden. Talerstol. Bænke hist og her. 

FEMTE SCENE. 

Alle Deltagerne i Processionen og de øvrige spaserende. 
Desuden mange Damer, hvoriblandt Fru Randolf, Ka- 
thinka Donse og Florense Ling. Forrest tilhøjre Vest- 

mar og flere unge Mennesker. 

Politifuldmægtig Møller 

paa Talerstolen. 

Jeg har dernæst den Ære at give Ordet til 
vor kjære Hædersgjæst, Borgmester Randolf. 

Bravoraab. 

Randolf 

paa Talerstolen. 

Kjære Medborgere og Venner. Den fore- 
gaaende Taler har med den sjældne Veltalenhed, 
som nu i saa mange Aar har rørt vore Hjerter 
paa hver Søn- og Helligdag, talt saa gribende 
om min ringe Virksomhed og min Stilling i 
dette Samfund gjennem de skiftende Tider, saa 
jeg, dybt bevæget, maa føje Takken derfor til 
al den store Taknemmelighedsgjæld, hvori jeg 
staar til ham, min kjære, mangeaarige Embeds- 
broder og Ven. Og dog maa jeg alligevel, 
skjønt jeg kun er Gjæst ved denne Fest, ned- 
lægge en Protest — 

Skomager Mandelgren. 
Bravo 1 

Randolf. 
Imod at jeg igjen — ligesom før inde i 
Byen — er bleven hædret først af alle, skjønt her 
er en langt værdigere til Stede. 

Mandelgren. 
Nej! 

Randolf. 
Jo, mine Venner, langt værdigere. Peger paa 

Amtmanden. 

Mandelgren og flere. 
Nej ~ Jol Jal 

Randolf. 
Ja det er vor kjære ny Amtmand, som vi 
alle elsker og modtager med Kjærlighed, skjønt 

han endnu er ukjendt iblandt os. Hr. Amtmand 
Gabel har netop tiltraadt sit ansvarsfulde Em- 
bede, da hører han, at en af de ham undergivne 
Retsbetjente har en Mærkedag i sin beskednere 
Stilling og nidkjær, som han er, bestiger han 
strax sin ... sin .. . 

Vestmar 

forrest tilhøjre — halvhøjt. 

Dromedar. 

Randolf. 

Sin Landauer for at forhøje Festen med sit 
Komme og hædre denne By med hele Sams 
Herred. Hvem vil ikke tage frydeligt Varsel 
af, at vor dyrebare Amtmand første Gang gjæ- 
ster os paa en Festdag? hvem vil ikke udbryde: 
gid det altid maa være ham, som os, en Fest- 
dag, hver Gang han i Fremtiden gjæster vor 
Byl Amtmand Gabel level 

Alle. 
Hurra 1 

Amtmand. 
Maa jeg udbede mig Ordet? 

Møller. 
Amtmanden vil tale. 

Amtmand 

stiv og tør. 

Ærede Medborgere. Jeg er meget rørt. 

Vestmar 

halvhøjt. 

Det skjuler han godt. 

Nogle. 

Tys I 

Amtmand. 

Af et varmt Hjerte tiltræder jeg det Ønske, 
hvormed Byens agtede Borgmester har modtaget 
mig. Ja gid det altid maa blive Fest for os, 
hver Gang vi mødes. Thi det vil det blive, 
naar vi altid kan se hinanden i Øjnene med en 
god Samvittighed, naar jeg altid finder i dette 
Herred og navnlig hos dets Øvrighed, dets Em- 
bedsmænd og i dets kommunale Raad den Iver, 
Punktlighed, strenge Pligtopfyldelse, -som det er 
min Pligt at kræve. Det er saaledes, mine Ven- 
ner, vi kan gjøre hvert fremtidigt Møde til en 
Fest for hinanden. I øvrigt vil jeg ikke tage 
nogen af Festens Talere Brødet ud af Munden 
ved ajt tale om den Mand, som er Festens fej- 
rede Helt. Det er jo i Grunden en Sølvbryl- 
lupsdag, vi fejre i Dag, og jeg mener snarest 
at glæde Brudgommens Hjerte ved at udbringe 
et Leve for hans Brud; for den, han nu i fem 
og tyve Aar har skjænket sine fleste, varmeste 
og bedste Tanker. 

Mandelgren. 

Leve Fru Randolfl 

Amtmand. 

Nej, den ærede Ven misforstaar mig, jeg 

vilde udbringe et Leve for hvad der maa være 

en Embedsmand langt mere end Hustru og 

Børn, mere end Venner og Frænder, mere end 

Ære og Gods — et Leve for Bruden ved dette 
Sølvbryllup, for Borgmester Randolfs Embede 
som Byfoged og Skriver i Næraa, samt Herreds- 
foged i Sams Herred. 

Nogle sva£^e Hurraraab, almindelig Flovhed. 

Randolf. 
Tusind Tak, Hr. Amtmand. Det var talt 
ud af en gammel Embedsmands Hjerte. 

Amtmand. 

Ja disse Borgere forstaar ikke hvad der 

rører sig hos en Embedsmand. ,Man maa for 

at føle det i Grunden være særlig opdraget og 

udviklet dertil ligefra Barndommen. Gaar hen tu Fru 

Randolf, som sidder paa en Bænk forrest til venstre. Frue , J^g 

maa meget bede Dem undskylde, at jeg berø- 
vede Dem et Leve, som var Dem tiltænkt. 

Fru Randolf. 
Aa, jeg tænker, jeg lever lige godt for det. 
Det var min Skomager, som undte mig saa 
godt, og han faar det nok anbragt et åndet 
Sted. Desuden er det jo ikke min Sølvbryllups- 
dag, saa det Leve kan jeg sagtens i Dag afstaa 
til Randolfs anden Kone. 

Amtmand 

forsøger at skjæmte. 

Fruen er da slet ikke jaloux paa hende ? 

Fru Randolf. 
Nej, Randolf og jeg er saamænd ikke saa- 
dan to kjælne Duer, saa vi plejer at være ja- 

loux paa hinanden. Amtmandens Leve gjaldt 
jo da i Grunden ogsaa mig. 

Amtmand 

forundret. * 

Dem? 

Fru Randolf. 
Ja var det ikke for Randolfs Embede, De 

udbragte det? 

Amtmand. 

Jo -^ men — 

Fru Randolf. 
Naa ja, saa maatte det jo være et Leve for 
alle de Mennesker, som har ham til Øvrighed? 
Og han er jo da ogsaa min Borgmester og 
Byfoged. 

Amtmand. 
Aa ja. Beboerne af Byen og Herredet hører 
ganske vist ind under Embedet, men jeg tænkte 
egentlig ikke paa Mennesker. 

Fru Randolf. 
Mener De* da ikke, at Embedet er oprettet 
for de Menneskers Skyld? 

Amtmand. 
Jo unægtelig — til Dels. Men der hører jo 
ogsaa andet til, der er jo Ejendommene, der er 
jo Virksomheden, der er den offentlige Sikker- 
hed, som Embedet skal værne om. 

Fru Randolf. 
' Men er det da ikke de Menneskers Ejen- 



33 



dom, og deres Virksomhed og deres offentlige 
Sikkerhed? hvem er det da ellers for, hvis det 
ikke er for os, for de Menneskers Skyld? 

Amtmand. 

Det er en mærkelig Tankegang, Fruen er 
kommen ind paa. Men De er ikke inde i de 
Sager, og der er virkelig andet, som Embedet 
skal værge og tjene end disse enkelte Mennesker 
— der er jo Kontorholdet — der er Proto- 
kollerne. 

Fru Randolf. 

Protokollerne? Ønsker De da virkelig, 
at de maa leve? de bliver vist ikke levende 
alligevel. 

Amtmand. 

Ja vi kan jo tale derom en anden Gang. 
Afsides til Donse, som han gaar hen til. Det var da en be- 
synderlig Kone. Gaar med Donsc. 

Randolf 

til Fru Randolf. 

Hør, Kamilla! du har dog vel ikke sagt 
noget stødende til Amtmanden? Jeg synes, han 
saa' saa vred ud. 

Fru Randolf. 

Aa han kan saamænd ikke blive vred. 

Han har ikke andet i Aarerne end Blæk. Naa, 

er du saa glad over, at du fik det Penneskaft 

med? 

Randolf. 

Jeg har jo ingen Del deri. 

3 

Fru Randolf 

Tror du virkelig, du kan skjule for mig, 
hvem der har stillet hele den Historie paa 
Benene? 

Randolf. 

Ja jeg kunde jo maaske have frabedt mig 
det. 

Fru Randolf. 

Det havde du saamænd aldrig behøvet, 
hvis du ikke selv havde tvunget det frem. Hele 
Byen véd godt, at det er dig selv, som har 
faaet Møller og Højre-Redaktøren til at sætte 
det i Scene for dig. Men du skulde, som jeg 
sagde, ladt dig nøje med Gildet hos Nagels. 
Man skal ikke stille sig selv i altfor stærk Be- 
lysning, uden at man er et Pragtexemplar. 

Randolf. 
Ja jeg maa hen til Amtmanden. Jeg kan 
ikke lide, at han altid gaar med Donse, for han 
er ikke min Ven. 

Af og til høres Musik i det fjerne. Forsamlingen har under 

den sidste Samtale sat sig i Bevægelse. Man hilser paa^Be- 

kjendte og spreder sig i Skoven. Fra venstre kommer 

Karen, Esther, Blink og Sønderlund. 

SJETTE SCENE. 

Fru Randolf. Karen. Esther. Blink. Sønderlund- 

Fru Randolf 

til Karen. 

God Dag, min søde Pige ! og Frøken Esther I 

Naa, har I saa været med til at raabe Leve 
for Protokollerne? 

Karen. 
Nej vi kom først nu. 

Fru Randolf. 

Naa, med Doktoren rækker ham Haandcn og 

hilser let paa Sønderiund. Ja De véd nok, hvem Dc vil 

gaa med. Karen og Esther gaa imidlertid videre. 

Blink. 
Ja jeg vælger altid det bedste Følgeskab. 

Fru Randolf 
De? Nej, det er netop det, De ikke gjør. 

Sønderlund. 
Ja, Fruen var rigtig nok ikke med. 

Fru Randolf 

til Sønderlund. 
VrævU hvem taler om mig? Sønderlund farer for- 
skrækket tilbage. Nej , det Følgeskab var sandelig 
godt nok, men Ulykken er, at De vælger ikke; 
det bliver ikke til noget med Dem. 

Blink. 
Hvormed? 

Fru Randolf 
De vil nok lade, soni De er Idiot. Men 
saa skal De ogsaa faa det rent ud af Posen. — 
Aa hør, Sønderlund I 

Sønderlund. 
Vil Borgme.sterinden tale med mig? 

3' 

Fru Randolf. 

Ja De kan have* inderlig godt af at høre 
med. Se, nu vil jeg være virkelig Borgmester- 
inde — læg Mærke til det I Jeg maa jo med 
Skam tilstaa, at jeg har været altfor sløj i mit 
Embede, men nu skal det ogsaa være forbi. 
Véd I to store Mandfolk da slet ikke, hvad I 
skylder det Samfund, I tilhøre? Hvor kan I 
bære det over eders Hjærte at lade saadan 
nogle yndige unge Piger blive til gamle Jom- 
fruer? Jeg vil ikke se jer igjen for mine Øjne, 
før I virkelig har vist, at I kan vælge eders 
Følgeskab. 

Sønderlund. 

Med mig haster det jo dog ikke saa stærkt. 
Det er jo en anden Sag med Doktoren, for han 
er jo meget ældre. 

Fru Randolf. 
Ældre end De? hvor vil De hen? han er jo 
meget yngre. Jeg selv er jo i det mindste ti 
Aar yngre end De. 

Sønderlund 

ler. 

Ja saa er Borgmcsterinden knap atten Aar, 
for jeg fylder først ottejog tyve paa Torsdag. 

Fru Randolf. 
Det kommer da an paa, hvor gammel De 
var, da De blev født; De var vist heller ikke 



37 

ung den Gang. Ja læg Dem nu det paa Hjerte, 
lille Sønderlundl saa kan De godt gaa. 

Sønderlund bukker og blander sig i Mængden. 

SYVENDE SCENE. 

Fru Randolf. Blink. 

Fru Randolf. 
Naa, Doktor, lad mig saa høre Deres Und- 
skyldning ! 

Blink. 
Ja min Undskyldning er god nok, men jeg 
er det jo ikke. Skal jeg have nogen . . . 

Fru Randolf. 
Der har vi det strax. De siger; Skal jeg 
ha ve. nogen, men De skal sige: jeg skal have 
— ellers faar De ingen. 

Blink. 
Ja men hun vil jo ikke. 

Fru Randolf. 
Er det en Grund? 

Blink. 
Det synes jeg dog. 

Fru Randolf. 
Véd De da ikke, at det er Dem, der skal 
faa hende til at ville? De gaar ganske koldsindig 
og venter paa, om det ikke en skjøn Dag falder 
hende ind at falde Dem om Halsen. Tror De 
da virkelig, at det er hende, der skal tage Dem? 
nej, Mand, det er sandelig Dem, der skal tage 

hende. Kom ikke til mig med den Snak, at 
Karen har et Stenhjerte — nej hun er tvertimod 
skabt for Kjærlighed. 

Blink. 
Ja men den rette er maaske ikke kommen. 

Fru Randolf. 
Jeg er ganske sikker paa, at vi faar ham 
aldrig bedre her. Jeg tror ikke, at en Pige her 
er bestemt for en Mand ovre i Kina eller Amerika, 
som hun aldrig faar at se. Og jeg er vis paa, 
at om jeg ikke var bunden, saa skulde jeg ikke 
gjøre mig kostbar. 

Blink 

ler. 

De er maaske meget nøjsom. 

Fru Randolf. 
Ja jeg kan jo ikke nægte, at jeg har været 
det, men skulde jeg nu vælge om igjen, saa tog 
jeg bestemt det bedste, og det gjør Karen 
ogsaa. 

Blink. 
Der skulde vel ikke være nogen, som alle- 
rede har vundet hende? 

Fru Randolf. 
Hvem? De mener da ikke den smørrede 
Sønderlund? 

Blink. 
Nej — det tænker jeg ikke, men det kunde 
jo maaske være — Røldal. 

Fru Randolf. 
Den Spirrevip I nej, han er altfor grøn. 

Blink. 

Det er underligt, saa hun giver sig meget 
af med ham. 

Fru Randolf. 

Ja men det kan ikke være Meningen. Hun 
giver sig gjeme af med alle Mennesker, som 
hun kan være til Hjælp for. Hun tænker i 
Grunden altfor lidt paa sig selv. Men hun er 
alligevel ikke skabt til blot barmhjertig Søster, 
det er jeg vis paa. Ja lad os saa gaa lidt 
omkring og se paa Folk. De gaa. 

OTTENDE SCENE. 

Karen og Røldal komme fra højre. 

Karen. 
Det er saa længe siden vi har set noget til 
Dem. 

Røldal. 
Ja vi har haft saa travlt i Terminstiden. 
Vi har flere Dage siddet paa Kontoret til langt 
ud paa Natten. 

Karen. 
Men jeg har dog hørt sige, at De ogsaa 
har haft Tid til at gjæste Hotellet. 

Røldal. 
Har De hørt det? Ja nogle af os unge har 

begyndt at slutte os lidt nærmere sammen. Der 
er jo flere, der slet ikke kommer i Familier, og 
saa har de det meget ensomt i saadan en lille 
Provinsby. 

Karen. 
Ja det finder jeg grumme naturligt. Har 
De haft nogen Glæde deraf? 

Røldal. 
I Grunden synes jeg, det tegner godt. Der 
er rare og flinke Menne^er imellem. Vi spiller 
en hel Del. 

Karen 

urolig. 

Spiller 1 hvad spiller De? 

' Røldal. 
Aa Gade og Grieg og Hartmann — hvad 
vi kan faa fat paa og nogenlunde magte af god 
Musik. 

Karen. 
Naa — Musik? 

Røldal 

ler. 

De troede maaske, at vi spillede Gnav. 

Karen. 
Nej, men jeg har fra gamle Dage en Skræk 
i Blodet for Hazardspil og den forfærdelige 
Magt, det kan faa over unge Mennesker. 

Røldal 

bedrøvet. 

Jeg troede egentlig, De havde bedre Tanker 
om mig. 

Karen. 
Jeg har rigtig gode Tanker om Dem, men 
netop derfor. De véd ikke, hvad Spil er for 
noget Djævelskab. Men sig mig en anden Ting? 
Hvem er den fremmede Mand med de sorte 
Briller, som er herude i Aften? Jeg har set Dem 
tale med ham. 

Røldal. 
Ja vi traf ham igaar paa Hotellet. Det er 
en Mr. Dunkle, en Amerikaner fra Chicago, som 
er kommen hertil i Aftes. 

Karen. 
Hvad vil han da her? 

Røldal. 
Det véd jeg ikke. Vi har gjort os den 
Tanke, at han maaske vil bruge Badene for 
sine daarlige Øjne. Men jeg vil dog snarere 
tro, at han er et Menneske, som har gaaet 
meget igjennem og saa en Tid lang trænger til 
en Afkrog at gjemme sig i for at finde Ro. 

Karen. 
Bare De ikke tager fejl af ham? Hvorfor 
mon han netop vil have med unge Mennesker 
at gjøre? 

Røldal. 
Aa, nogen maa han jo tale med; han kan 
slet ikke gjøre sig forstaaelig paa Dansk, og vi 
kan alle sammen brække lidt paa det engelske. 

Hør, hvis han vil, maa jeg saa ikke forestille 
ham for Dem? 

Karen. 
Er De vis paa, at han slet ikke kan Dansk, 
og at han aldrig har været før her i Landet? 

Røldal. 
Ja det er jeg vis paa, men hvorfor spørger 
De om det? 

Karen. 
Aa det var blot en Tanke, som for igjen- 
nem mig — noget urimeligt noget. 

Røldal. 
Men han er alligevel ikke saa svær at for- 
staa. Og det er jo morsomt at øve sig i det 
engelske. Han har fortalt os mange Ting om 
Forholdene derovre, og vi unge har jo alle stor 
Interesse for Amerika. For der maa vi jo søge 
hen, hvis vi ikke kan komme i Vej herhjemme. 

Karen. 
Har De ikke spurgt ham, om han har truf- 
fet Danske derovre? 

Røldal. 
Jo, men han kj ender i alt Fald ikke nogen 
af dem, som vi har spurgt ham om. Men vi 
synes alle godt om ham. 

Karen. 
Tag Dem dog i Agt. Lov mig det I 

Røldal. 
Ja jeg maa se at faa Dem til at tale med 
ham selv. Saa faar De strax andre Tanker. 

Gaar. 

Karen 

kalder ad ham. 

Hør dog! 

Der tændes farvefie Lamper mellem Træerne. 



NIENDE SCENE. 

Karen. Fru Randolf. 

Fru Randolf. 
Nej lad ham nu gaal I to har snakket 
længe nok sammen. Du giver dig lovlig meget 
af med ham. 

Karen. 
Hvorfor maa jeg ikke det? 

Fru Randolf. 
Fordi det er usundt. Hvis du ikke sætter 
ham Fluer i Hovedet, saa sætter du jo i alt 
Fald dine Venner i Skræk, for at du skal gaa 
og kaste dig hen til . . . 

Karen. 
Aa er de da tossede? Jeg har faaet Godhed 
for Røldal, og det har jeg Lov til. Man skal 
overhovedet ikke være urolig for mig-, jeg for- 
lover mig ikke. 

Fru Randolf. 
Det var endnu værre end det andet. Og 
det kan du nænne at sige, da du véd, at der 
er én, du godt kunde være tjent med, som . . . 

Karen. 
Han kan ikke være tjent med mig. 

Fru Randolf. 
Hvorfor ikke? , 

Karen. 
Fordi jeg er ude over Forlovekes-AIderen. 

Fru Randolf. 
Han gifter sig saamænd helst i Morgen den 
Dag. 

Karen. 
Men jeg er ogsaa ude over Gifte-Alderen. 

Fru Randolf. 
Sex og tyve Aar. 

Karen. 
Mit Sind er meget ældre. 

Fru Randolf. 
Bild mig det ind I Skulde du være det eneste 
Pigebarn paa Jorden, som aldrig har villet 
avancere ? 

Karen. 
Hvem siger, at jeg aldrig har villet det? 

Fru Randolf. 
Jeg synes, at du løj dig selv saa skammelig 
paa. 

Karen. 
Kjære Fru Randolf! De maa ikke forlange 
af mig hvad jeg ikke kan give. Jeg har givet 
alt hvad jeg havde. 

Fru Randolf. 
Men, min søde Pige, naar skulde det være 
sket? Der har jo aldrig været nogen her i Byen. 
Naa, det er sandt, mens din Moder levede, 
rejste I jo hvert Aar i længere Tid herfra. 
Men er det da helt forbi? jeg mener — er der 
ikke noget Haab mere? 

Karen. 

Ikke noget, som der er mindste Rimelig- 
hed i. 

Fru Randolf. 

Men du holder paa det alligevel — ikke 
sandt? Og det er saa forfærdelig galt, naar man 
ikke vil give sit døde Haab en ordentlig Be- 
gravelse. Ja det er det, der staar den stakkels 
Doktor i Vejen. De døde skal begraves, det 
skylder man de levende. 

Karen. 
Ja men selv om Haabet var dødt . . . 

Fru Randolf. 
Og mens du saa sidder og vaager over et 
Lig, saa gaar Livet fra dig. Saa staar du om 
en halv Snes Aar og nøsler bag Disken i en 
lille Traadhandel og driver Faddersladder med 
alle Byens gamle Gribbeniller. 

Karen 

ler. 

Tror De virkelig, at mine Udsigter ei* saa 

lyse? • 

Fru Randolf. 
Ja det kan jo være, at du hytter dig; men 
hvad bliver der af vores Doktor? Han gaar saa 
Skam og vrævler sig op, saa der ikke bliver en 
hel Trævl tilbage af ham. Hvad er de Mand- 
folk i Grunden uden os? Det vil da sige de, der 
duer noget; for de, hvem en god Kone ikke 
kan hjælpe paa, dem giver jeg ikke en sur Sild 
for. 

Karen. 
Der kunde jo nok være en anden, der kan 
hjælpe ham. 

Fru Randolf 
Her — i dette Hul? Ja jeg tror nok, jeg" 
véd, hvem du tænker paa. Men saa maatte du 
expederes først, ellers faar han dog aldrig Øje 
paa nogen anden. 

Blink er imidlertid kommen fra Baggrunden i en ivrig 
Samtale med Esther. Kathinka Donse og Florense 
L i n g , altid med hinanden om Livet eller i Haanden, slutter 
sig til. Under den følgende Scene sés i Mellemgrunden Mr. 
Dunkle, omgivet af Røldal, Vestmar og et Par andre 
unge Mænd. Ler up gaar spejdende og lyttende omkring dem« 

TIENDE SCENE. 

Fru Randolf. Karen. Blink. Esther. Kathinka. 

Florense. 

Fru Randolf. 
Men der er jo Doktoren, tii Esther. Hvad er 
det nu I kjævles omf 

Esther. 
Aa det er Doktoren, der paastaar, at vi 
Kvinder bliver aldrig rigtig voxne; vi bliver ved 
at være Børn hele Livet igjennem. 

Fru Randolf. 
Nej vil man hørel Mændene har foruden 
alle deres andre Monopoler altsaa ogsaa Eneret 
paa at blive voxne. 

Kathinka. 
Ja men jeg synes dog, der er noget i hvad 
Doktoren siger. 

Florense. 
Ja det synes jeg ogsaa. 

» Blink. 

Ja ikke sandt? Jeg mener, at ligesom Kvin- 
derne, legemlig talt, beholder saa meget af 
Barnet, som de bestandig bevarer Sopranstem- 
men, de smaa Træk, de runde Former, som de 
ikke faar Skjæg — — — 

Fru Randolf. 
Aa, somme Tider faar vi dog ogsaa lidt af 
den Velsignelse. 

Blink. 
Det gjør ikke noget. De bliver dog kvinde- 
lige alligevel, og Kvindelighed det er i Grunden 
ikke andet end Barnlighed. Kvinderne bevarer 
dog i Grunden altid Barnets elskværdige — 

Fru Randolf. 
Bæl - 

Blink. 
Troskyldighed, saa Idealismen den kan de 
i Grunden slet ikke blive af med — de lever 
som Børnene kun rigtig i Hjertet . . . 

Fru Randolf. 
Hvad lever saa Mændene if 

Blink. 
I Regelen lever de slet ikke. 

Fru Randolf. 
Ja det lader sig høre. 

Blink. 
Kvinderne staar som Børnene aldrig paa 
aaben Mark. De har Hjemmet med sig og 
kan ikke skilles derfra. De bringer det fhed 
sig, hvor de kommer. 

Esther. 
Ja men naar de nu bliver Studenter? 

Blink. 
De skal ikke blive Studenter. 

Kathinka. 
Det er rigtigt! 

Esther. 
Ja vi maa vel ikke blive Læger? 

Blink. 
De maa blive kloge Koner. 

Esther. 
Tak skal De havel saa faar vi jo baade 
Doktor og Politimester paa Nakken. 

Kathinka. 
Jeg synes da ogsaa, at Kvinden skal holde 
sig fra al offentlig Virksomhed. 

Florense. 
Ja ikke sandt, Hr. Doktor? 

Blink. 
Det synes jeg ikke. 

Kathinka. 
Men saa kan jeg ikke forstaa — 

Florense. 
Nej det kan jeg heller ikke. 

Kathinka. 
Doktoren kan da ikke mene, at der f. Ex. 
skal Kvinder ind .i Byraadet? 

Blink. 
Jo naturligvis! saa mange som muligt. 

Esther. 
Men vi er jo kun Bbrn. Skal der da 
Børn i Byraadet? 

Blink. 
Børn paa over fem og tyve Aar, det er 
netop dem, vi trænger til i det offentlige Liv. 

Kathinka. 
Saa kommer jeg rigtig nok ikke med for 
det første. 

Florense. 
Og jeg heller ikke. 

Fru Randolf. 
Nej Doktor, De begyndte ved den gale 
Ende. Det kvindelige er slet ikke det barnlige. 
Véd De, hvad det er? det ér Moderlighed. 

Kathinka. 
Saa er vi jo ikke en Gang Kvinder. 

Florense. 
Man maa finde sig i det. 

Blink. 
Ja Frue, det er ganske rigtigt, hvad De 
siger. Men Moderlighed kan ikke findes uden 
det barnlige. En god Moder maa altid tillige 
være et Barn. 

Kathinka. 
Men hvad mener De da med at være et 
Barn? 

Florense. 
Ja med at være et Barn? 

f Blink. 
Det er at tro paa noget og ville noget. 

Kathinka. 
At ville noget 1 Et Barn har jo slet ingen 
Vilje. 

Florense. 
Dets Villie ligger i Forældrenes Lomme. 

Kathinka. 
Det at ville noget, det er jo tvertimod det 
mandige. 

Blink. 
Synes De? 

Kathinka. 
Ja hvad er da det mandige? 

Florense. 
Ja hvad er det? 

Blink. 
Det er at snakke derom. 

Fru Randolf. 
Ja det er De god til. Men vi vil ikke have 
mere af det Vaas om det mandlige og kvinde- 
lige. At ville noget det er det menneskelige. 

Blink. 
Rigtig • Men jeg tror jo ogsaa det var godt, 
om der kunde komme noget menneskeligt ind i 
Byraadet. — Naa nu skal der nok igjen aabnes 
for Veltalenhedens Sluser. 

4» 

ELLEVTE SCENE. 

Musikken er kommen paa Scenen og blæser Folk sammen. 

Pladsen fyldes igjen. 

Møller 

paa Talerstolen. 

Mine Damer og Herrer 1 Paa Festkomiteens 
Vegne skulde jeg meddele Dem, at Ordet nu 
er frit og kan faaes hos mig af dem, som be- 
gjærer det. 

Mandelgren. 
Maa jeg? 

Møller. 
Skomagermester Mandelgren har Ordet. 
Vil De komme her op I 

Mandelgren 

paa Talerstolen. 

Jeg vilde blot udbringe en Skaal for Fru 
Randolf. 

Møller 

træder op paa Trappen. 

Jeg maa gjøre den ærede Taler opmærksom 
paa, at vi gjemmer Skaalerne til siden, da vi 
faar Glas. Det bliver nede i Pavillonen. 

* 

Mandelgren. 
Ja saa vil jeg ogsaa gjemme det til siden. 

Gaar ned igjen. Munterhed. 

Lerup. 
Maa jeg faa Ordet? 

Møller. 
Hvem beder om Ordet? 



53 

Lerup. 
Lemp. 

Møller. 
Cigarmager Lerup har Ordet. De maa 
komme herop. 

Lerup 

paa Talerstolen. 

Der er sagt saa mange kjønne Ting om 
Borgmester Randolf, baade oppe hos Nagels, 
hvor jeg ikke kunde være med, for det har jeg 
ikke Raad til, og saa her i Lunden; der er talt 
mange pæne Ord til ham af de rigeste og for- 
nemste Folk her i Byen, ja af Amtmanden selv, 
og saa tænkte jeg, da dette herude jo skal være 
en Folkefest, at der maaske ogsaa kunde være 
Plads for et Ord af en fattig Arbejder. 

Stemmer. 
Ja! bravo 1 

Lerup. 
Jeg véd jo meget godt, at vi slet ikke er 
lige gode, de, der har Vin paa Bordet og holder 
Wienervogn, og vi, der maa drikke Vand og 
maa slide i det fra Morgen til Aften. 

Vestmar 

ironisk* 

Aa hvad I 

Lerup. 

Ja jeg indrømmer jo villig, at vi slet ikke 
er lige gode i andre Henseender — de, som 
her er Samfundets Krone og vi, som er dets 

Rødder Latter, men vi er dog lige gode om vores 
Politimester. 

Stemmer. 
Bravo! det er godt, Lerup. 

Lerup. 

Det falder nu af sig selv, at de fornemme. 
Byens Embedsmænd og Kjøbmændene, de kan 
tale meget bedre om Borgmester Randolf end 
vi Smaafolk, baade fordi de er bedre lært og 
kan bedre snakke for sig, men ogsaa fordi de 
er mere hans Lige og han kommer til dem. 
Men til os kommer han nu ikke, og det er ogsaa 
det, vi ser helst. 

Amtmand. 

Hvad mener den Mand? 

Lerup 

uforstyrret' 

Jeg mener bare, at det gaar med Politiet, 
som med Doktoren, hvem vi Smaafolk ogsaa 
helst vil være fri for at se i vore egne Stuer, 
for saa betyder det ikke noget godt. 

Latter og Bifald. 

Efter det, jeg kjender til vores Politimester, 
er han ikke nær saa slem i sin Mund, som Poli- 
tiet mange andre Steder er mod Smaafolk — 
jeg kunde jo nok nævne nogen, men jeg vil ikke 
gjøre det i Amtmandens Nærværelse — Latter — 
vores Politi er taler næsten ligesaa pænt og 
dannet til os som til andre Folk — men hvad 
jeg især vil takke dem for er, at vi ikke hører 

saa meget til dem. Henne i Storegaden, der 
har de saa travlt, der maa ikke gro et eneste 
Græsstraa mellem Brostenene, men hos os faar 
det den dejligste Fred — Politiet vil inte genere 
os, og det mener vel ogsaa, at det grønne er 

godt for Øjnene. Latter. Lemp gaar ned. 

Amtmand 

til Randolf. 

Den Mand maa da være Socialist? 

Randolf. 
Han gjøer mere, end han bider. Det er et 
Vrøvlehoved, han har lidt Frispas iblandt os. 

Amtmand. 
Jeg finder det ikke forsvarligt, at nogen har 
Frispas med Øvrigheden. 

Møller 

paa Talerstolen. 

Hr. Branddirektør Donse. 

Donse. 
Et Ord kun, men et, som vi sætte højt over 
alle andre, et Ord, som bør forene os, som vil 
forene os, naar vi er gode Borgere — det Ord: 
Harmoni. Et Leve for dette Ord — for Harmoni. 
Vi holder ikke af skurrende Toner, der er maaske 
nogle, der gjøre det, men vi ville ikke gjøre det. 
Vi ville komme hinanden i Møde med Kj årlig- 
hed, i indbyrdes Harmoni, baade store og smaa. 
Der er vel egentlig ingen store i denne lille 
Kreds — med Undtagelse af Hr. Amtmand 
Gabel — men vi, der rager op i denne lille By, 

i dette lille Herred, vi ville give vore ringere 
Medborgere et godt Exempel. 

Lerup. 
Mange Takl 

Donse. 
Og de smaa, de mindre — de -ville — det 
er jeg forvisset om — følge os efter. Vi have 
vist nok alle vore Fejl — ' 

Vestmar. 
Nej. 

Donse. 

Jo, det indrømmer vi villigt> men vi have 

ogsaa alle vore Fortrin. 

Mange Stemmer. 
Ja. 

Donse. 

Og saa bør vi lade dem veje op imod 

hinanden. gaar ned. 

Vestmar. 

Lad os det I 

Møller 

stiger op. 

Sogneraadsmedlem, Gaardejer Hans Mikkel- 
sen af Tuderup har Ordet, 

Hans Mikkelsen 

paa Talerstolen. 

Ja siden jeg er kommen herop, hvor De alle 
kan se mig, saa vil jeg først sige Go3 Aften. 

Vestmar 

{gemytlig. 
God Aften I Latter. 



-j 

Hans Mikkelsen. 
Den ærede Dirigent har sagt til mig, at 
jeg ikke maa tale politisk, og det vil vi fra Landet 
da heller ikke paa nogen Maade, for denne Fest 
er jo ingen politisk Fest, og der er da heller 
ikke kommen nogen med af vore Venstrefolk. 

Møller. 
De maa ikke tale om venstre. 

Hans Mikkelsen. « 
Naa det maa jeg ikke. Ja det er rigtig nok. 
Nej jeg behøver jo heller ikke at tale om dem, 
for jeg er jo en Højrebunde. 

Møller. 
De maa heller ikke saa gjerne tale om højre. 

Hans Mikkelsen. 
Naa det maa jeg heller ikke? Ja det er jo 
godt at forstaa. Jeg maa altsaa hverken se til 
den ene Side — som jeg ikke maa nævne, eller 
til den anden — som jeg heller ikke maa nævne. 
Men hvorfor skulde jeg ogsaa det? hvad kommer 
det os ved paa en glad Aften hvad der er — 
der og der? Nej vi ser opad, til den Mand, som 
staar over os, for det er vores Herredsfoged, 
som har Jubilæum. 

, Amtmand Gabel. 

Bravo I 

Hans Mikkelsen. 
Vi er jo ikke som Lerup bange for, at han 
skal komme ud til os i Tuderup ; hvorfor skulde 

vi ogsaa det? for vi har jo ikke gjort noget. Og 
det vilde jeg sige om vores Herredsfoged, at han 
er en pæn Mand at komme til Rette med. Vel 
er han en Lovens Mand, som han skal være, 
men han klemmer os da ikke saadan op i en 
Krog, saa vi slet ikke kan komme ydenom. 
Loven er jo sommetids streng nok, og naar 
man har en Tjenestekarl, som driller og skike- 
nerer en, og saa blot saa meget som tager ham 
i Kraven med den Haand — jeg maa jo ikke 
sige hvad dét er for en — og saa driver ham 
en med denne her — saa kunde man da komme 
kjønt op at age, hvis man ikke havde en Herreds- 
foged, som for gode Ord og hvad man saadan 
ellers kan fornøje ham med — 

Møller. 
De maa fatte Dem i Korthed. 

Hans Mikkelsen. 
Ja det er rigtig. Ja naar man først har 
været til Gilde og saa faaet et Par Toddyer her 
i Skoven, saa er det lige godt ikke altid saa 
riarit at holde Tømmerne lige. 

Amtmand. 
Jeg maa dog gjøre den Mand opmærksom 
paa, at Loven aldrig er for streng. 

Hans Mikkelsen. 
Nej — nej — nej I Det er netop min Mening. 
Loven er god. 

Amtmand. 
Og det er enhver Øvrigheds Pligt at holde 
strengt over Loven *, der er ingen, der maa knibe 
udenom. 

Hans Mikkelsen. 
Det var lige akkerat det, jeg vilde sige. 
For jeg hører jo ikke til dem — ja jeg maa jo 
ikke sige, hvem det er; men jeg hører til de 

andre. gaar ned. 

Amtmand 

til Randolf. 

Ja nu maa jeg sige Dem Tak for i Dag. 
Min Vogn holder lige herved. 

Randolf. 
Maa jeg da ikke følge Amtmanden ud til 
Vognen? 

Amtmand. 
Nej, paa ingen Maadel Min gamle Ven, 
Branddirektør Donse har lovet at følge mig, og 
jeg vil for ingen Pris berøve Selskabet *dets 
Hædersgjaest. xn Fru Randolf. God Nat, Frue 1 God 
Nat: 

Randolf 

højt. 

Mine Venner. Hr. Amtmand Gabel vil nu 
forlade os. Lad os takke ham for den Glæde, 
han har gjort os ved sit Besøg. Amtmand 
Gabel level 

Alle. 

riUrra 1 Amtmanden gaar hilsende bort med Donse. 

Møller. 
Jeg skulde blot sige Dem, at nu begynder 
Dansen i Pavillonen. De bedes at følge Mu- 
sikken, som fører an. 

Randolf 

medens der dmges bott, til Fra Randolf. 

Jeg er bange for, at Amtmanden ikke S3mes 
rigtig om det hele. 

Fru Randolf 
Hvis du vil have en Orden til, var det bedre, 
om du ikke havde faaet ham med. 

Randolf. 
Hvem skulde have tænkt det? Degaa. 

Tilbage er Mr. Dunkle forrest til højre. Til yenstre Blink, 

R øl dal og Esther, som gaa ud til denne Side. Karen 

er lige ved at følge dem, da hun fiaar Øje paa Dunkle. 

Dunkle 

staar et Øjeblik — og gjer derpaa et Skridt henimod Karen. 

Karen 

siger ud til venstre: 

Aa hør, Røldall 

Bfr. Dunkle gaar hastig ud* til højre. 

Røldal 

kommer. 

De kaldte paa mig. 

Karen 

vender sig. 

Hvor blev han af 1 Det var Amerikaneren, 
der saa* ud, som om han havde Lyst til at tale 

til mig, og saa tænkte jeg, at De kunde lette 
det for ham. 

Røldal. 
Det var da underligt, kalder-. Mr. Dunkle 1 nej 
nu er han borte. 



ANDEN AKT. 



Næste Aften lige efter Solnedgang. Spaseresti langs med 

Fjorden ganske tæt ved Byen. I Baggranden Vandet. Midt 

paa Stien, nærmest Tilskuerpladsen, en Bænk. 

FØRSTE SCENE. 

Aftenklokken høres fra Byens Kirketaarn, som tænkes til 
venstre. Sønderlund fra venstre, Blink fra højre. 

Sønderlund. 
God Aften I Naa, Doktoren er nok ogsaa 
ude at spasere? 

Blink. 
Nej, jeg kommer egentlig fra en Patient 
lidt uden for Byen. Men jeg har for Resten 
Lejlighed nok til at spasere i disse Dage. For 
der er ikke mange, der har Tid til at blive syge, 
naar Høhøsten staar for Døren. 

Sønderlund. 
Ja, er det ikke underligt, at saadant noget 
kan komme an paa hvad man vil I Man har 
alligevel en svær Magt i sin Villie. 



63 



Blink. 
Ja, det kommer da an paa, om man har 
nogen Villie. 

Sønderlund. 
Ja det er vist og sandt; men jeg har nu en 
stærk Villie. 

Blink. 
Saaf har De mærket det? 

Sønderlund. 
Ja, jeg skal nu fortælle Dem et Exempel der- 
paa. Det bliver imellem os; men da De igaar 
hørte min Samtale med Borgmesterinden . . . 

Blink. 
Hørte jeg den? 

Sønderlund. 
Ja, det var ude i Lunden, da hun saa ivrig 
lagde mig det paa Hjerte, at jeg skulde gifte 
mig. Husker De ikke nok? Der faldt ogsaa 
lidt af til Dem. 

Blink. 
Jo, nu husker jeg det 

Sønderlund. 
Se derfor synes jeg, at jeg ogsaa nok kan 
sige det til Dem. Jeg har fra mine unge Dage 
altid tænkt mig, at jeg vilde gifte mig, naar jeg 
blev otte og tyve Aar. Kan De tænke Dem 
Grunden dertil? 

Blink. 
Nej, jeg giver mig strax. 



64 



Sønderlund. 
Jeg har hørt sige, at syv Aar er et Afsnit af 
et Menneskeliv. 

Blink. 
Ja det er meget rigtigt. — Det er otte og- 
saa, og ni og elleve og hvad De vil nævne. 

Sønderlund. 

Nej jeg mener, at hver Gang der er gaaet 

syv Aar, saa begynder der et nyt Afsnit. Og saa 

har jeg lagt Mærke til , at det passer paa mit 

eget Liv. Da jeg blev syv Aar, kom jeg i Skole. 

Blink. 
Og da De blev Qorten, blev De konfirmeret. 

Sønderlund. 
Kan De se? er det ikke mærkeligt? 

Blink. 

Men saa, da De blev en og tyve, hvad skete 

der saa? 

Sønderlund. 

Ja De kan ikke gjætte det, men det har 

Betydning for mig. Saa fik jeg mit Overskjæg. 

Blink. 
Nej se, hvor det dog slog til. 

Sønderlund. 
Jeg tør jo nok sige: jeg kan godt lide mit 
Overskjæg. Man har jo ikke givet sig det selv. 

/ Blink. 

Men De vilde JQ give mig et Exempel paa^ 
Villiens Magt. 

Sønderlund. 
Ja d^t er sandt. Jeg havde som sagt for 
mange Aar siden bestemt, at jeg vilde gifte mig, 
naar jeg blev otte og tyve. Men er det nu ikke 
mærkeligt? jeg har aldrig før faaet saadan rigtig 
Tanke derom . Her er jo nysselige Piger — det siger 
jo alle — , velbegavede og dannede Piger af god 
Familie , og jeg har jo gaaet ud og ind mellem 
dem i mange Aar, sunget med dem, danset med 
dem, sludret med dem, men det har aldrig taget 
mere paa mig, end om jeg spillede Puk med 
min Bedstemoder. Men nu, da. jeg fylder otte 
og tyve paa Torsdag, saa begynder det. 

Blink.^ 
Saa har De vel gjort et nyt Bekjendtskab i 
disse Dage? 

Sønderlund. 
Nej, er det ikke mærkeligt? Det er akkurat 
de selv samme Piger, som jeg før blot har set 
paa, som man ser paa sine Kunder. 

Blink. 
De siger: de selv samme — vil De da have 
flere Koner paa én Gang? 

Sønderlund. 
Nej, der er naturligvis en, der rager frem, 
hvem jeg nu synes, som det staar for mig, maa 
være den bedste. 

Blink. 
Men De siger altsaa ikke: hende eller ingen. 

5 

Sønderlund. 

Nej, ikke just det — for saa kunde det jo 

være, at jeg ikke blev gift, naar jeg var otte og 

tyve Aar. 

Blink. 

Ja, De har naturligvis en Reserve. 

Sønderlund. 
Naturligvis. Jeg er da et fornuftigt Men- 
neske, og det kunde aldrig falde mig ind at 
sige, at jeg kun vilde have det allerbedste. Jeg 
véd da som Kjøbmand, at det næstbedste ogsaa 
kan være udmærket. 

Blink. 
Ja det kan maaske somme Tider være endnu 
bedre end det bedste. 

Sønderlund. 
Ja det kan det virkelig. 

Blink. 
Ja, og selv det trediebedste. 

Sønderlund. 

Aa ja, jeg gaar nu ikke gjerne saa langt. Men 

for Resten, hvis det skulde knibe, kunde jeg nok 

tænke mig — — 

Blink. 

En Forstærkning. Saa har De saamænd 

ingen Nød. Skal der da være Forlovelse paa 

Torsdag ? 

Søn derlund. 

Det tør jeg ikke paastaa. Men Brylluppet 

har jeg sat til Oktober — foreløbig da. Det er 

dog ikke værdt, De taler om det til nogen. 

Gaar nynnende omkring. Dct VET cllcrS Cn behagelig 

Aften igaar. Men der var dog én Ting, jeg 
savnede. 

Blink. 
Var den tilkommende maaske ikke med? 

Sønderlund. 
Jo, det var hun rigtignok. Hviskende: Der var 
ogsaa andre. 

Blink. 
Reserven? søndcriund nikker. Og Forstærk- 
ningen ? 

Sønderlund. 
De var der alle tre. Men hvad jeg egent- 
lig savnede igaar, det var det, at der var alt for 
mange Taler og for megen Dans. 

Blink. 
Det; der er for meget af, pleier man dog 
ellers ikke at savne. 

Sønderlund. 
Det var heller ikke det, for naar man er 
næsten otte og tyve Aar, gider man ikke danse 
hele Tiden. Nej det, jeg savnede, det var det, 
at vi slet ikke fik nogen firstemmig Sang. Det 
gjør saa godt ude i Skoven, og De véd nok, jeg 
synger Tenor. 

Blink. 
Ja, god Nat, Sønderlund 1 

5* 

Sønderlund. 

God Nat, Doktor 1 Gaar ud tU højre, syngende : Och 

hor du, litan Karin, sag vill du blifva min? 

ANDEN SCENE. 

'Blink, Karen og Esther kommer &a venstre. 

Blink 

j^aar dem imøde. 

God Aften I Damerne er kommen for sent 
ud. Nu er Solen allerede nede. 

Karen. 
Ja vi har nok ladet Tiden løbe fra os. — 
Naa, har De set noget til Borgmesterens i Dag? 

Blink. 

Nej, Borgmesteren er rejst til Kjøbenhavn i 
Terminsforretninger og kommer nok først hjem 
i Morgen Eftermiddag. Men det var nok egent- 
lig en mislykket Spekulation med den Folkefest 
igaar; der bliver neppe noget Sølvkors denne 
Gang. 

Karen. 

Nej, Amtmanden lod ikke til at være videre 
opbygget af sit Besøg hos os. 

Blink. 
Jeg tror heller ikke, at vi var videre op- 
byggede af ham. Overhovedet har de to Herrer 
vist ikke noget at lade hinanden høre. De vil 
begge to fylde mere, end de har Krop til, og 
jeg tør bande paa, at de er lige ivrige for at 
gjøre sig behagelige for de store. 

Karen. 
Randolf er dog ellers en skikkelig Mand. 

Blink. 
Aa ja — han er som alle vi andre. Vi vil 
ogsaa gjerne gjøre os behagelige for de store. 

Karen. 
Man* kan da ikke sige, at De just gjør Stads 
af de fornemme. 

Blink. 
Jo det gjør jeg akkurat lige saa godt. Det 
vil naturligvis sige. at jeg gjør Stads af dem, 
hvem jeg betragter som de fornemme. Hver 
bruger jo sin Maalestok. 

Karen. 
Hvem betragter De da som de fornemme? 

Blink. 
Véd De det ikke? — Dem og Fru Randolf, 
og saa den lille Frøken der. 

Esther. 
Det var godt, jeg hændelsesvis var tilstede, 
for saa slipper jeg med som Kammerjomfru. 

Blink. 
Nej, De hedder ikke Esther for ingen Ting. 
De er født til Dronning. Men det er vi andre 
ikke, heller ikke til Konger*, vi er ikke andet 
end noget Kraml 

Karen. 
Hvad galt gjør De da? 

Blink. 
Aa, vi gjør ikke noget videre galt, som det 
er værdt at tale om — det værste er, at vi lige 
saa godt kunde være udenfor Historien — vi 
gjør ikke Spor af Gavn. 

Esther 

ivrig. 

Det er skammeligt, at De kan tale saadan 
om Dem selv. 

Karen. 
De har vist ikke mange syge i denne Tid? 

Blink. 
Nej, det er et aldeles urimeligt Land, det 
Land, hvori vi lever. Sjælene — ja de er saa- 
mænd ynkelige nok — de er saa blegsottige og 
skrofuløse, som nogen Djævel kan ønske, men 
Legemerne, de er normale — lige til Ækelhed. 

Karen. 
Men vi har da ogsaa ofte haft Tider, hvor 
der har været — 

Blink. 
Lidt Forkjølelse — ja. 

Karen. 
Og Epidemier. 

Blink. 
Aa ja, men nu er selv Bakterierne bleven 
kjede af denne Egn. Jeg har nu i Dag drevet 
om efter alle de Sygdomstilfælde, der findes ; jeg 
har ikke gaaet en eneste bullen Finger forbi. 

Esther. 
Men det er da ogsaa godt, om Doktoren 
kan faa lidt Tid til at tale med Folk. 

Blink. 
De kan tro, jeg snakker med hver en Spids- 
borger, jeg kan faa fat i Knaphullet, jeg tuder 
ham Ørene fulde med det værste Gallimatias. 

Karen. 

Men saa kan De da ogsaa komme til at 
læse noget. 

Blink. 

Jeg læser Livet af mig — læser mig saa 
dum, saa jeg ikke længer kan se Forskjel paa 
hvidt og sort — men hvad saa? hjemme gider 
man ikke være, naar man ikke har noget Hjem 
— og saa gaar man ud, som jeg -har gjort i 
Aften, og piner sine Venner og gjør sig selv 
latterlig for dem, man allerhelst vil staa sig 
godt med. God Natl Gaar. 

Esther. 
Nej hør, Doktor! Jeg har noget at bede 
Dem om. 

Blink 

vender tilbage. 

Det var Ret, lille ! Giv mig bare dygtig at 
bestille I kræv noget af mig I 

Esther. 
Vi skal i Morgen — min Familie og jeg — 
og Karen har ogsaa lovet at være med — gjøre 

en Tur til Sørup-Vang. Vi tager herfra Kl. sex 
i Morgen tidlig, og da Doktoren har saa god 
Tid, kunde De gjøre os alle stor Glæde ved at 
følge med. Vi kommer hjem inden Thetid. — 
Aa hvad, maa vi holde uden for Deres Hus Kl. 
sex i Morgen tidlig? 

Karen. 
Ja det var kjønt af Dem, om. De en Gang 
vilde slaa Dem løs. 

Esther. 
Og saa faar De da en god Lejlighed til at 
gjøre Dem behagelig for nogle af de fornemme. 

Blink 

til Esther. 

Min høje Dronning — jeg er dybt rørt. 
Intet vilde være mig kjærere. 

Esther 

bedrøvet. 

^De vil altsaa ikke? 

Blink. 
Det er mig umuligt — mine Patienter. 

Esther. 
Ja men De har jo ingen andre end et Par 
bulne Fingre. 

Blink. 
Ja men d e vil ogsaa kræve det af mig som 
deres Ret, at jeg møder hos dem i Morgen For- 
middag og ser paa Fingeren med et medlidende 
Blik og siger: endnu en Gang med Havregrød. 

HjerteUg. Tusind Tak skal De ellers have. God 

Nat, begge to 1 Oaar ud ta vensl«. 

TREDIE SCENE. 

Karen. Esther. 

Esther. 
Jeg- kan i Grunden ikke begribe , hvor Du 
kan modstaa al den Elskværdighed. 

Karen. 
Ja men du da. 

Esther. 
Aa der er jo ingen, der gjør Angreb paa 
mig, saa 'kan der jo heller ikke tales om Mod- 
stand. Men jeg finder det for Resten langtfra 
elskværdigt, at Doktoren stadig taler saadan om 
sig selv. Jeg kan egentlig ikke udstaa det. Alle 
paastaar jo, at han endogsaa er meget dygtig, 
og vi har jo mange Gange haft Lejlighed til at 
se, hvor varmt han tager sig af sine Patienter, 
og hvor god han er imod de fattige. Hvorfor 
vil han absolut gjøre sig til en Pjalt? v 

Karen. 
Det er vel fordi det er et pjaltet Liv, han 
fører. Der er et Hul i det? 

Esther. 
Du mener, at der mangler noget af det, 
som skulde forsone ham med Livet i en lille 
Kjøbst^d ? 

Karen. 

Ja med Livet i det hele, saadan som han 

nu er, som hans Hjerte kræver det. For han 

er nu en af de Mænd, som har noget af den 

Artikel. 

Esther. 

Noget Hjerte? — ja det har han. Men hvor- 
for vil du da ikke fylde det Hul? 

Karen. 
Jeg kan ikke. Og sig mig oprigtig, ønsker 
du virkelig, at jeg kunde? 

Esther. , 
Han ønsker det — og der er ingen Ting, 
jeg forstaar saa godt som det. Men lad os nu 
ikke tale om den Ting mere I Fortæl mig, om 
du siden har set noget til din nyeste Tilbeder. 

Karen. 
I din urimelige Jalousi laver du mig saa 
mange af dem, saa jeg hverken véd ud eller 
ind. Hvem er den nyeste? 

Esther. 
Ham med de sorte Øjne, Amerikaneren. 

Karen. 
Jeg véd ikke rigtig. Maaske i Nat. 

Esther. 
I Nat — efter Festen? 

Karen. 
Ja. Vi kom jo sent hjem, og saa fik jeg 
fat paa en Bog og kunde ikke slippe den igjen. 

Jeg sad og læste til henad tre. Men da jeg saa 
gik hen for at lukke Vinduet, for det igjennem 
mig, om han nu ikke igjen stod udenfor og 
saa' op. 

Esther. 
Og saa var han der? 

Karen. 
Nej, men der gik en Mand dernede, som lige 
var kommen vort Hus forbi, og jeg bildte mig 
ind, at det maaske var ham. Men det var na- 
turligvis Vrøvl. 

Esther. 
I alt Fald er det en mærkelig Maade at 
gjøre Kur paa. Har han saa haft Held med 
sig? Har han gjort noget Indtryk? 

Karen. 
Ja det tnaa han alligevel have gjort, for jeg 
drømte hele Natten om saadan et Smertens- 
billede med hule, sorte Øjne — en falden Engel. 

Esther. 
En falden Engel? 

Karen. 
Ja jeg har fra Barn af haft saa inderlig ondt 
af dem, der pines i Helvede. Og jeg véd ikke, 
om det er de grimme Briller, der har gjort saa- 
dan et Indtryk paa mig af stum Fortvivlelse og 
ond Samvittighed, men jeg gad dog gjerne vide 
noget om den Mand. 

Esther. 
Der kommer Sønderlundl Lad os sætte os 
ned og se paa Byen. 

De sætte sig paa Bænken med Ansigtet mod Tilskuerne. 

FJERDE SCENE. 

E^e forrige. Sønderlund og Møller kommer i Samtale 

fra højre, Lerup fra venstre. 

Lerup 

gaar hen til dem. 

Jeg vilde gjerne tale et Ord med Hr.. Fuld- 
mægtig, hvis det var Dem belejligt. 

Møller. 
Ja, De kan følge lidt med. Farvel, Hr. 

OØnderlund. MøUer og Lemp gaa samtalende ud til venstre. 

Sønderlund 

gaar syngende til venstre. Han opdager Damerne, der vender Ryggen 
til ham, betragter dem nøjere og gaar derpaa med en hurtig Beslutning 

bag om Bænken. 

God Dag, mine Damer! Det er nok snart 
Aften. 

Esther. 
Jeg synes, det er Aften. 

Sønderlund. 
Ja det er en stille Aften. Det er noget 
anderledes end igaar. Ikke sandt, Frøken Bak? 

Karen. 
Blæste det da igaar? 

Sønderlund. 
Nej, jeg mener vi havde en munter Aften 
igaar. 

Karen. 
Aa ja. 

Sønderlund. 
Aa ja saamændl Der var alligevel én Ting, 
jeg savnede — kan De gjætte, hvad det var? 

Esther. 

Nej. 

Sønderlund. 
Kan De heller ikke, Frøken Bak. 

Karen. 
Nej, jeg er ikke god til at gjætte Gaader. 

Sønderlund. 
Jeg savnede, at der ikke var nogen Sang. 

EstHer. 
Hvorfor havde De da ikke skrevet en Sang 
til Borgmesteren? 

Sønderlund. 
Jeg giver mig ikke af med at skrive Sange. 
— Men skulde jeg skrive én, saa véd jeg nok, 
hvem den skulde være til. Frøken Bak, De kan 
vist tænke Dem det. 

Karen. 
Nej. 

Sønderlund. 

Den skulde være til Kvinden. 

Esther. 
Til hvad for en? 

Sønderlund. 
Til Kvinden — jeg mener just ikke til et 
bestemt ... 

Esther. 
Exemplar af en Hunskabning. 

Sønderlund. 
Nej — saadan i Almindelighed. 

Esther. 
Hvor har De da truffet hende? 

Sønderlund. 
Hvem? 

;- .Esther. 

Kvinden saadan * i * Almindelighed — dette 

ubestemte Exemplar af en Hunskabning? 

Sønderlund. 
Aa De gjør Løjer med mig. Men det har 
Kvinden Privilegium paa. 

Esther. 
Naa, har hun det. Jeg kjender ikke den 
Dame. 

Sønderlund. 
Men jeg mente egentlig, at hvad jeg sav- 
nede ude i Skoven, det var lidt firstemmig Sang. 
Det gjør dog saa godt saadan en Aften. 

Karen. 
Ja De synger jo selv? 

Sønderlund. 
Ja jeg synger en lille Tenor. 

Lerup 

kommer tilbage. Til Karen. 

Maa jeg tale lidt med Frøkenen? 

Karen 

gaar hen til ham. 

Ja gjerne. 

Lerup. 

Frøkenen kan nok huske den Amerikaner, 

De saa' henne hos os igaar? 

Karen. 
Ja. Véd De noget om ham? 

Lerup. 
Ja, jeg har stadig holdt Øje med ham. 

Trækker hende til Side. Det er SOm jeg Sagde 

det er en Spiller, en Optrækker. 

Karen. 
Hvoraf véd De det? 

Lerup. 
Nu skal De høre. Jeg kan jo ikke forstaa 
et Muk af hvad han siger, for det er jo Ameri- 
kansk eller saadan noget, men jeg passer jo paa 
hvad de unge Fyre siger til hinanden, naar de 
gaar fra ham og til ham. 

Karen. 
Saa de kommer stadig til ham? 

Lerup. 
Der har været to igjen i Eftermiddag, og 
de kom lige forbi mit Vindue, hvor jeg sad ved 
mit Arbejde, og saa siger den ene, det var ham 
Vestmar hos Tobisen — saa siger han til den 
anden: »Vil du saa bringe det Bud til Røldal.« 

Karen. 
Røldal 1 

Lerup. 

»At vi skal møde her i Aften Kl. halv ti. 

Men sig ham saa ogsaa, at vi er bleven enige 

om at gaa ind ad Bagsiden paa Huset, gjennem 

Glasdøren, der vender ud til Vejen bag Haverne 

Og saa er det bedst, du fortæller ham, at Mr. 

Dunkle selv har Kort. 

Karen. 
Kort? 

Lerup. 

Ja, der kan De høre. De skal altsaa spille. 

For hvad skulde de ellers bruge Kort til? 

Karen. 

Ja, men jeg véd jo ikke, om de bruger Kort 
til Hazardspil. 

Lerup. 

De bruger baade Kort og Tærninger — det 
gjorde da Franskmanden. — Jeg véd det fra 
Villumsens, som han boede hos. Og den Gav- 
tyv holder naturligvis ikke af, at de selv tager 
deres Kort med, nej han bruger helst sine egne, 
for dem har han sine Mærker paa. 

Karen. 
Og De sagde, det var Klokken halv ti? 

Lerup. 
Ja det er om ti Minutter. Nu render jeg. 
Farvel, Frøken 1 De skal høre nærmere fra mig. 

Gsunr til venstre. 

Karen 

staar stille et Øjeblik, sér paa sit Ur og gaar rask hen til Esther. 

Saa henter du mig Kl. sex i Morgen 1 God 

Nat! 

Esther. 

Men skal vi da ikke følges ad? 

Karen. 
Nej, jeg kan ikke. Der er noget, der haister. 

God Nat I Iler ud til venstre. 

Sønderlund. 
Hvor gik Frøken Bak hen? 

Esther. 
Jeg véd det ikke. 

Sønderlund. 

Saa god Nat I Gaar rask ud til venstre. Esther følger 
1 a n Ilsommere . 

Vejen bag Haverne. Midt for ses Bagsiden af Væver Han- 
sens Hus med Glasdør paa Midten. Havestuen er oplyst, 
men der er Gardiner for Dør og Vinduer. Paa den øde 
Haveplads foran staar til højre et Skur eller Huggehus med 
en aaben Port imod Tilskuerne og en lille Dør indad mod 
Scenen. En Grusdynge eller sligt paa Pladsen. Til begge 

Sider de smaa Haver, der hører til Nabohusene. 
• 

FEMTE SCENE. 

Ler up. Siden Vest m ar med en Kammerat. 

Lerup 

kommer hurtig fra venstre. Han lister sig hen til det oplyste Hus og 
prøver paa ^t Viggc ind ved Siden af Gardinerne, tian finder et Kighul 
og viser stor Overraskelse. Han tænker sig om, kigger igjen og udbry- 
der pludselig: 

Naa saadan at forstaa ! Gaar frem. 

Vest m ar med eii Kammerat kommer fra højre. 

Vestmar 

til sin Ledsager. 

Det maa jo være det Hus der. 

Lerup. 
Ja, det er meget rigtigt! 

Vestmar. 
God Aften I Hvad var det, De sagde? 

Lerup. 

Jeg sagde, at det var meget rigtigt, at det 

er å^t Hus der. 

.Vestmar. 

Hvad mener Del 

Lerup. 
Jeg mener, at det er det Hus der. / 

Vestmé^r. 
Som — 

Lerup. 

Som ligger der. 

Vestmar. 
Ja, at det er det Hus der, som ligger der, 
det kan der ikke være nogen Tvivl om. 

Lerup. 
Nej, det var netop det, jeg mente. 

Gaar gjennem en Laage ind i Haven til venstre. • 

Vestmar. 
Hvad gaar der af Lerup? — Han er jo bleven 

gal. Banker paa Glasdøren. En Stemme høres indenfor. INdr. . 

Dunkle beder os om at vente et Øjeblik. Dd ' 

har da sagt det til Røldal? Havedøren aabnes; de gaar ind. 

SJETTE SCENE. 

Karen fra venstre, Røldal fra højre. Siden Sønderlund. 

Karen. 
Giod Aften, Røldal! hvor det var gcdt, jeg 
traf Dem. Det var Dem jeg søgte. 

Røldal. 
Mig? paa dette Sted? 

Karen. 
Ja, jeg vidste, De skulde herhen. Men jeg 
maa endelig tale med Dem strax. 

• Røldal. 
Med største Glæde! Er der en lille Tje- 
neste, jeg kan gjøre Dem? 

Karen. 
Der er en stor Tjeneste, sønderiund kommer 

hurtig fra venstre og smutter igjennem Porten ind i Skuret. De er 

jo paa Vejen til Amerikaneren — ikke sandt? 

"Røldal. 
Jo- 

Karen. 
Jeg tror ikke, han vil Dem noget godt. Vil 
De — det er den største Tjeneste, De kan gjøre 
mig — vil De lade være at gaa til ham i Aften ? 

Røldal. 
Jeg er vis paa. De tager helt fejl af ham. 

Karen. 
Véd De ogsaa, at der skal spilles hos ham 
i Aften? 

Røldal. 
Spilles? 

Karen. 

Ja, vistnok Hazard. • • 

Røldal. 
Aa, det er en Fejltagelse. Det har der al- 
drig været Tale om. 

« Karen. 

Ja men jeg véd, at der skal spilles Kort. 
Det kan jo være meget uskyldigt, men jeg ,er 
bleven bange, og det, at De ikke har mindste 
Anelse derom, gjør mig endnu ængsteligere. Aa, 
Røldal, gjør hvad jeg beder Dem oml 

Røldal. 
De har alligevel ingen Tro til mig. 

Karen. 
Det maa De ikke sige. .Men jeg har en 
Gang kjendt et ungt Menneske i Deres Alder, 
der var ligesaa glad, ligesaa ufordærvet og lo- 
vende, og han blev uforvarende draget ind i det 
samme, som jeg nu frygter vil have fat paa 
Dem, og paa knap fjorten Dage var alt styrtet 
sammen. Sidste Gang, vi saa' ham, var al Ting 
lyst og godt, men allerede Dagen efter at vi 
var vendt tilbage fra en lille Rejse, fik vi det 
Budskab, at han *var flygtet med Skam og hans 
Fremtid ødelagt 'i alt Fald her i Landet. 

Røldal. 
Jeg troer , jeg véd hveni De mener , men 
jeg er vis paa, at Mr. Dunkle* er en hæderlig 



85 



Mand. Men selv om De havde Ret i, at han 
tænkte paa ondt imod os,.saa lod jeg jo mine 
Kammerater i Stikken, hvis jeg blev borte. 

karen. 
Der er rigtignok to af dem, der véd, at der 
skal spilles. 

Røldal 
Aa, hvor kan De vide det? » 

Karen. 
Jo, men De har alligevel Ret. De maa 
ikke lade Deres Kammerater i Stikken. Vil De 
love mig ved alt, hvad der er Dem helligt, at 
De ikke vil indlade Dem paa noget Slags Spil 
med Mr. Dunkle. 

Røldal. 
Her har De min Haand derpaa. 

Karen. 
Jeg vil tro Dem. Tak, Røldal I God Nat I 

Røldal 

beholder hendes Haand. 
De maa ikke gaa. Drager hende henimod Skuret. Jeg 

maa sige Dem, hvor mit Hjerte er fuldt af inder- 
lig Taknemmelighed, af Glæde over, at De har 
villet gjøre alt dette for min Skyld. Jeg har, 
saalænge jeg har kjendt Dem, æret Dem som 
den bedste og ædleste af alle Kvinder; jeg har 
skjønnet saa inderligt paa ethvert venligt Ord af 
Deres Mund; jeg har set op til Dem som til et 
højere Væsen, for hvem jeg bøjede mig dybt; 

men hvis jeg ikke helt har misforstaaet Deres 
Bekymring for min Skyld, Deres ubegribelige 
Deltagelse, saa er jeg det lykkeligste Menneske 

paa Jorden. Sønderlund, som under denne Replik stadig hax 

trukket sig tilbag^e i Skuret, lister sig ud af den lille Dør ind i Haven til 
venstre. 

Karen. 

Kjære Røldal, jeg er bange for, at De tager 

helt* fejl af mig. 

Røldal. 
Gjør jeg? 

Karen. 

Ja, De betragter mig som en ung Pige, en 

jævnaldrende. Men det er længe siden, at jeg 

følte mig ung. Den Ulykke, jeg talte om før, 

der faldt saa knusende paa et ungt Menneske, 

som De minder mig om, den faldt ogsaa paa 

™g og tog min Ungdom. Og nu maa De se 

paa mig som paa en ældre Veninde, der gjeme 

vilde bevare sine Venner for et Nederlag som 

det, hun har lidt selv. Lad os blive ved at 

være gode Venner, Røldal-, jeg synes næsten, det 

er noget af en moderlig Følelse, jeg har for Dem. 

Røldal kysser hendes Haand. Saa holder De DcreS Løfte 

til mig? 

Røldal. 
Ja. Men maa jeg først faa Lov til at følge 
Dem hjem? 

Karen. 
Ja Tak I Jeg vil ogsaa gjerne tale lidt mere 

med Dem. Hun tager hans Arm; de gaar ud til venstre. 

Sønderlund 

kommer ud af Haven ; han ser efter dem> 
Se, se I Han synger : »Och hor du litan Ka . . . du litan 
Esther, sag vil du blifvå min«, og gaar ud til højre. 

SYVENDE SCENE. 

Politifuldmægtig Møller med Arrestforvarer Kralle og ea 
Politibetjent kommer fra højre, ledsagede af Ler up. 
Flere af Husenes Beboere komme ud i Haverne, men holde 

sig i Frastand. 

Møller 

til Lerup, hviskende. 

Naa, det er altsaa Huset? 

Lerup. 
Ja, Hr. Fuldmægtig. 

Møller. 
De; véd vel ikke, om »Spillet allerede skulde 
være begyndt? 

Lerup. 
Jeg kan maaske se det udenfra*, før var der 
en Sprække, som man kunde kigge igjennem. 

. Lister sig hen til Huset. 

Møller 

til Betjentene. 

Det er kjedeligt, at Borgmesteren netop nu 
skulde være bortrejst. De mener da vel, at vi 
er fuldt berettigede til at forlange, at de lukker 
op for os? 

Kralle. 

Mener Hr. Fuldmægtig det? 

Møller. 
Ja, vi maa da under disse Omstændigheder 

kunne tiltvinge os* Adgang til Huset? 

« 

Kralle. 
Ja, hvis Hr. Fuldmægtig mener. 

Møller. 

Ja,^ jeg har jo været her saa kort. Jeg har 

ikke været med til nogen af den Slags Historier 

før, men naar man faar saadan en udtrykkelig 

Angivelse, saa synes jeg bestemt, at vi maa 

gjøre noget derved. Ikke sandt? 

# 

Kralle. 
Ja, som Hr. Fuldmægtig synes. 

Møller. 
Ja, hvad mener De selv, Kralle? Dé er ja 
gammel i Tjenesten og har vel haft slige Til- 
fælde fjør. Mener De ikke, at vi, efter hvad der 
er os meddelt af en bosiddende Borger og Næ- 
ringsdrivende , tør sprænge Døren, hvis de ikke 
strax godvillig aabner den? 

Kralle. 
Jeg mener ganske som Hr. Fuldmægtig. 

Lerup 

kommer tilbage. 

Nej, man kan ikke kigge ind længer. Men 
de er komne, for de snakker Amerikansk, saa 
det staar efter. 

Møller. 
Man var maaske mere sikker paa at gribe 
dem i det, hvis man endnu ventede en halv 
Times Tid. 

Lerup. 
Ja men det bliver saa kjedeligt for Fuld- 
mægtigen at vente saalænge. 

Møller. 
Aa for min Skyld gjør det» slet ikke noget. 
Jeg kan godt holde ud hele Natten, men man 
maa jo ikke overanstrænge Folkene. 

Lerup. 
Og selv om Ulykken var, at de ikke skulde 
spille for Øjeblikket, saa maa man jo begribelig- 
vis kunde finde deres Tærninger eller Kort — 
ja Kort véd jeg nu bestemt, at de har. 

Møller 

til Betjentene, bestandig hviskende. 

Saa kom dal Vi er vel nødte til at banke 
paa Døren først? 

Kralle. 
Ja, hvis Hr. Fuldmægtig mener. 

Lerup. 
Ja det kan jo nok være, at man skal- banke 
paa først. Men hvis de nu har glemt at laase 
Døren, kunde man saa ikke rive den op lige i 
det samme man banker paa? For det var vist 
godt at gribe dem midt i det. 

Møller. 
Aa ja. Følg saa med. Tii Betjenten. De kan 
banke paa. Kralle kan lukke op! Lige paa én 

Gang. I Lovens Navn I Døren aabnes; man ser et Bord, 
hvorved sidder Mr. Dunkle, Vestmar og hans Kammerat. 

OTTENDE SCENE. 

De forrige. Mr. Dunkle, Vestmar og hans Kammerat. 

Disse sidste rejse sig op. 

Vestmar 

'træder frem i Døren. 

Hvad skal det betyde I 

Møller. 
Det er Politiet, for hvem det er anmeldt,* 
at der her drives ulovligt Hazardspil 

Vestmar. 
Hazardspil! Hvor har De det fra? 

Møller. 
Ja, Herrerne maa undskylde, om det skulde 
være fejl, men det er den Mand der, soiji har 
anmeldt det for os. De tillader vel, at vi under- 
søger dette Værelse? 

Vestmar, 

som har talt med Mr. Dunkle. 

Mr. Dunkle har ikke noget imod det. 

Møller, 

som med Betjentene gaar ind i Huset. 

Her synes der ikke at være noget. 

Lerup 

trænger sig ind. 

Jo, der maa i alt Fald være Kort. 

Vestmar. 
Ja, de ligger paa Bordet. 

MøHer. 
Nej, der er ikke andet end Landkort. 

Lerup. 
Ja, men de talte om Kort. 

Vestmar. 
Er Landkort da maaske ikke Kort? 



Naa saadan. 



Lerup 

slukøret. 



Vestmar 

forestillende. 

Det er Mr. Dunkle fra Amerika. Han var 
saa god at meddele os nogle Oplysninger om et 
nyt dansk settlement i Minnesota. Det er en Sag, 
som har interesseret flere af os i høj Grad. 

Møller. 
Jeg beder de Herrer meget undskylde denne 
ubehagelige Fejltagelse. De vil nok være saa 
god at bringe min ærbødige Undskyldning til 
den amerikanske Herre. Tii Betjentene. Kom saa med I 
God Natl 

Lerup. 
Aa nej! vil De ikke vente endnu et lille 
Øjeblik? 

Møller. 
Nu narrer De os ikke længer. 

Lerup. 
Nej, det er ikke mig, der gjør det. De 
tror nu alle sammen, at denne amerikanske 
Mester ikke har forstaaet et eneste Muk af hvad 
dér er sagt. Nii skal De alligevel faa at se, at 
han magelig forstaar mig Aa hør, lille Ameri- 
kaner. Mr. Dunkle er {raaet til Side^i Stuen og ses ikke. 

Vestmar. 
Hvad er det for en Uforskammethed? 

Lerup. 
Naa, naal Tag det bare med Rol Jeg 
vilde blot spørge denne hersens Amerikaner, 
hvorfor han vil skjule sine kjønne Øjne bag 
disse sværtede Ruder. Han ser meget bedre ud, 
naar de kommer væk. Og saa vilde det ogsaa 
klæde ham meget bedre, om han vilde skille 
sig af med noget af det meget Haar — dertil 
behøves ingen Kniv eller Sax; jeg saa' selv for 
et Øjeblik siden, at det sidder ganske løst paa 
ham. For hvis han vil være saa venlig at gjøre det, 
saa skal De strax faa at se, at det er en gammel 
Békjendt af os, som har gjort os den store Sorg 
at rejse bort herfra, inden vi fik Tid til at sige 
ham Farvel. Det er Hr. Garding. 

Alle. 
Garding I 

(jrarding 

træder frem i Døren ; han har kastet sin Maskering. 

Ja, det er unægtelig Garding. Jeg havde 
haabet, at jeg, uden at blive kjendt, under et 

lille Ophold her i Byen skulde kunne bøde paa 
noget af det, jeg her har forbrudt; men det er 
altsaa ikke lykkedes mig. Jeg vil bede de unge 
Mænd, som har vist mig Venlighed, tilgive mig, 
at jeg paa Grund af min ulykkelige Fortid har 
maattet føre Dem bag Lyset. Jeg forsikrer, at 
jeg ikke har villet Dem andet end godt. 

Vestmar og hans Kammerat rækker ham Haanden. 

Møller. 
Ja, Hr. Garding, det gjør mig hjertelig ondt 
for Dem. Vi har jo ikke kjendt hinanden før, 
men jeg har hørt saa meget om Dem, saa jeg, 
da Borgmesteren er fraværende, maa anse det 
for nødvendigt at belægge Dem med Arrest. 
Jeg beklager 'det meget, men jeg tror ikke, jeg 
kan gjøre andet. 

. Garding. 
Nej, jeg føler godt, at De ikke kan andet, 
og er ogsaa ganske villig til at følge Dem, naar 
De blot vil indrømme mig et Par Minutter til 
at ordne mine Ting her i Huset. Hvis De vil 
være saa god at træde indenfor, skal det ikke 
vare længe. 

Møller. 

Til Betjentene. 

Følg saa med ind I tii de unge M*nd. Vil de 
Herrer ikke ogsaa træde ind I tu i^mp, som vii trænge 
sig ind med. Uvedkommcnde skal blive udenfor. 

Lukker Glasdøren- 

NIENDE SCENE. 

« • 

Lerup og nogle af Naboerne, som kommer ud af Husene 

Lerup * 

til disse. , 

Naa, naa — uvedkommende? Jeg gad vide 
hvem der var bleven vedkommende, hvis jeg 
ikke havde været. Men saadan er det altid med 
disse' Storborgere , naar en jævn Mand er lidt 
klogere end de. Mod Gavtyven er de saa fore- 
kommende , naar han da er en . af deres egne, 
saa bukker de saa nydelig og »beklager ^a 
meget« , at de maa lægge ham i Arrest , blot 
fordi han har en fin Frakke paa og ikke gider 
b estille noget, men til Opdageren, som har hjulpet 
dem, hedder det: Uvedkommende skal blive 

udenfor. 

En Mand. 

Ja, men de tog ham dog alligevel. 

. Lerup. 
Tak dem bare ikke for det! Det var de 
nødt til, fordi vi var med. Havde de været 
alene om det ... 

Manden. 
Ja, saa havde de ikke opdaget det. 

Lerup. 
Det er Sagen ; det havde de aldrig gjort, 
aldrig i Evighed. Men sæt, de nu alligevel 
havde faaet Kig paa, hvem der sad gjemt bag 
de sorte Briller — véd du, hvad de saa havde 
gjort? 

Manden. 
Nej. 

Lerup. 
Saa havde de hvisket til ham: Her er hun- 
drede Kroner, stik nu af, før Fanden faar Sko paa 1 
Saadan gjorde de ogsaa med Garding forrige 
Gang; det véd hver Kjæft i Byen. 

Manden. 
Ja, men havde det været en af os . . . 

Lerup. 
Ja saa havde de sla'et en ordentlig Klo i 
os, saa vi kjønt maatté svare til det hele. Og 
saa havde de ikke bukket og »beklaget saa 
meget« , saa havde de grint over hele Ansigtet 
og sagt: Der nuppede vi. dig ^ din Stejlerad, 
skrup nu af til Tyvehullet! 



TREDIte AKT. 



Nseste Eftermiddag. Værelse hos Borgmester Randolf med 
Dør i Baggrunden og paa begge Sider. 

FØRSTE SCENE. 

Fru Randolf. Karen træder ind ad den bageste Dør. 

. Ffu Randolf. 
Karen, god Dag! Naa du er kommen hjem 
fra .Turen? 

Karen 

aandeløS' 

Jeg kom i dette Øjeblik, men jeg maa strax 
tale med Dem. 

Fru Randolf. 
Jeg er altid hjemme for dig. Sæt dig ned! 

Karen. 
Jeg har ikke Tid. De' maa hjælpe mig. 
De maa skaffe mig Lov til at tale med Garding. 

Fru Randolf. 
Naa, du har hørt, at den stakkels Fyr er 
kommen hertil og er arresteret? 

Karen. 

Jeg hørte det nu, da jeg kom. Men jeg 
maa tale med ham — hører De? Jeg løb lige 
hen paa Raadstuen ... de vilde ikke lade mig 
komme ind. Saa mødte jeg Fuldmægtig Møller, 
og han sagde, at jeg maatte have Tilladelse af 
Borgmesteren. 

Fru Randolf. 

Men hvad har du da med Garding at gjøre? 
Aa, er det ham, som du talte om? ham, som . . . 

Karen. 
Ja — ^ja — ^jal det er haml Jeg kan ikke holde 
det ud . . . jeg har ventet i syv Aar og kan 
ikke mere. Jeg kan ikke bære det, hvis De ikke 
skaffer mig ind til ham. 

Fru Randolf 

klapper hende. 

Stakkels lille I du skal komme ind, jeg 

lover det. 

Ka^ren. 

Men snart I ... i Dag — hører De? Han 

er kommen her for min Skyld . . . jeg véd det. 

Han har staaet udenfor mit Hus i to Nætter, 

og jeg har ikke forstaaet, at det var ham. 

Fru Randolf. 
Ja, ja — jeg lover det, om jeg saa selv 
skal dirke Arresten op. Gaa blot ind i Kabinet- 
tet, saa skal jeg tale med Randolf — han er 
nylig kommen fra Kjøbenhavn. Lad kun Døren 
staa aaben og hør godt efter hvad vi taler oml 

7 

Karen. 

1 clk 1 Raar ud til højre- 



ANDEN SCENE. 

Fru Randolf. Randolf. 

Fru Randolf 

aabner Døren til venstre. 

Aa, hør lidt, Randolfl maa jeg sige dig 
et Ord? 

Randolf 

Ifnaven. 

Hvad er der paa Færde? 

Fru Randolf. 
Der er en, som du .maa give Lov til at 
besøge Garding i Arresten. 

Randolf. 
Paa ingen Maade I Det gaar aldeles ikke an. 

Fru Randolf. 
Hvorfor ikke? 

Randolf. 
Aa, det er en nederdrægtig Sag, Møller 
der har skaffet mig paa Halsen. Han kunde jo 
have ventet, til jeg kom tilbage. Men det er 
denne fortvivlede Nidkjærhed, som ødelægger al 
Ting. Naar nu Amtmanden kommer her i 
Morgen . . . 

Fru Randolf. 
Kommer Amtmanden i Morgen? 

Randolf. 
Ja, de venter ham hos Branddirektøren*, du 
véd nok, at Donse er hans gamle Ven. Og 
saa vil han selvfølgelig hen at se paa Thing- 
huset, det blev der ikke Tid til iforgaars. Og 
naar han saa træffer den ulyksalige Garding der, 
saa skal der naturligvis rodes op i den gamle 
Historie, som burde være død og begravet. 

Fru Randolf. 
Hvorfor skulde han rode op i den? 

Randolf. 

Fordi han vil have sin spidse Næse i al 
Ting, og fordi han ikke har rigtig god Tro til 
mig. Du mærkede det jo nok forleden Aften. 
Ja det var dumt med den Folkefest — det ind- 
rømmer jeg. Men hvor kunde man ogsaa vide, 
at vi havde faaet saadan en Køkkenskriver af 
en Amtmand, der vil slikke i alle Krukker og 
Fade. 

Fru Randolf. 

Maa en Amtmand ikke det? 

Randolf. 
Nej, han skal overse det hele . . . jævne 
og glatte . . . holde det hele sammen. 

Fru Randolf. 
Men hvorfor maa der ikke rodes op i den 
Sag med Garding? 

Randolf. 
Aa — naar du endelig vil vide det — saa 

er det, fordi der er ansete Folk her i Byen, 
som er indviklede deri. 

Fru Randolf. 
Det skulde vel ikke være Sønderlund? 

Randolf. 
Hvorfor tror du det? 

Fru Randolf. 
Aa, han har været her sex — syv Gange i 
Dag for at høre, om du ikke var kommen hjem. 

Randolf. 
Han sidder for Øjeblikket inde i mit Kontor. 

Fru Randolf. 
Han var altsaa med i Spillekompagniet i 
gamle Dage. 

Randolf. 
Ja, han og Garding var dem, som havde 
tabt mest. Saa kom Spilleren, denne Dumin, 
paa én Gang og krævede hele Summen af dem 
inden et vist Klokkeslet, for ellers henvendte 
han sig til den gamle Sønderlund og Gardings 
Principal. 

Fru Randolf. 
Hvorfor lod de ham ikke gjøre det? Ad 
den Vej havde han jo ikke faaet andet en Poli- 
tiet paa Nakken. 

Randolf. 
De var jo den Gang ikke stort andet end 
Drenge, der lod sig skræmme, og det var han 
klog nok til at forstaa. I deres Angst bød de 

ham hvad de kunde skaffe til Veje; Garding 
havde lige, til sin Principal, modtaget tretusend 
Kroner, og dem smed de saa i Kjæltringens 
Gab i Haabet om, at det kunde skjules i fire — fem 
Dage, og at de saa imens kunde skrabe dem 
sammen. Der var jo flere med i Kompagniet, 
og de lovede nok at hjælpe til med hvad de 
kunde. 

Fru Randolf. 

Og saa blev den stakkels Garding da Synde- 
bukken. 

Randolf. 

Ja, han og Sønderlund var det jo egentlig, 
det vedkom, for ^de andres Tab havde ikke 
videre at betyde. Og da det brød løs, saa det 
var klart, at Rummel — det var jo Gardings 
Principal — maatte faa det at vide, senest næste 
Formiddag ... 

Fru Randolf. ^ 

Hvorfor dækkede den gamle Sønderlund 
ikke det hele? han var jo en holden Mand. 

Randolf. 
Aa, han var en af disse retskafne Stivstik- 
kere, som Fanden har skabt. Han havde hel- 
lere ladet sin Søn komme i Forbedringshuset, 
end han havde rakt ham en Finger under 
saadanne Omstændigheder. Men hans Kone 
kom grædende til mig, Sønnen havde skriftet 
for hende, og saa fik vi nogle Rejsepenge skrabet 

sammen til Garding og fik ham bort over Hals 

og Hoved. 

Fru Randolf. 

Og saa læssede I det altsammen paa ham? 

Randolf. 
Ja det var jo ham, hvem Pengene var be- 
troet, og han var fremmed her i Byen og havde 
ingen Forældre. Han vandt jo slet ikke noget 
ved at bringe Ulykke over nogen anden. 

Fru Randolf. 

Har Sønderlund ikke staaet i Forbindelse 

med ham siden? 

Randolf. 

Nej, han vidste ikke, hvor Fuglen var fløjet 

hen. Formodentlig har han aldrig ladet høre 

fra sig. 

Fru Randolf. 

Hør, Randolf I jeg synes, han maa bort 

endnu i Dag. 

, Randolf. 

Ja, naar bare det Fjols, den Møller, ikke 
havde været saa hidsig. Hele Byen véd jo nu, 
han er sat fast. 

Fru Randolf. 

Hvordan er i Grunden Arretsforvareren? 
Han er vist ikke. overdreven klog? 

Randolf. 
Aa nej, det var Synd at sige. Men han er 
nidkjær som en Lænkehund. Han slipper ham 
ikke, om du giver ham en Tønde Guld. 

Fru Randolf. 
Tror du vel, han er meget skarpsynet? 

Randolf. 
Det er ikke hans Sag, hverken at se eller 
tænke. Han staar, hvor han skal staa, og bider, 
hvor han skal bide. 

Fru Randolf. 
Det er udmærket. Sønderlund maa natur- 
ligvis holde for, det er hans egen Sag. 

Randolf. 
Ja, jeg vil ogsaa give Sønderlund Lov til at 
besøge ham, men ikke en eneste uden ham. 

Fru^Randolf. 
Men hvis det nu skulde ske, at Sønderlund 
hjalp ham til at slippe bort, og han var den 
eneste, som du havde givet Adgang til Arresten,- 
vilde Amtmanden saa ikke snarere faa Mistanke 
om, at det var sket med din Villie? 

Randolf. 
Der er noget i det; det kunde være mis- 
tænkeligt. Jeg sender det Bud til Kralle, at til 
Kl. ni i Aften maa Garding modtage Besøg af 
sine Venner. 

Fru Randolf. 
Og Veninder. 

Randolf. 
Aa ja — hvorfor ikke? — Du vil da ikke 
selv besøge ham? 



104 

Fru Randolf. 
Nej. 

Randolf. 
Nej, vi maa være udenfor. Men skulde han 
bort i Nat, saa maa han med ti -Toget. Du 
husker jo vel paa, Kamilla, at jég ikke veds det 
mindste om den Sag. Skal Sønderlund bruges 
til noget, saa maa andre tale med ham derom 
— jeg vil ikke høre et Muk. 

Fru Randolf. 

Du er ligesom Kralle, du hverken ser eller 

tænker. 

Randolf. 

Undtagen naar I nøder mig dertil — husk 
paa detl 

Fru Randolf. 

Aa, bed Sønderlund om at træde indenfor 
til mig. 

Randolf gaar ud til venstre. 

TREDIE SCENE. 

Fru Randolf. Karen. Siden Sønderlund. 

Karen 

i Døren. 

Tak, Tak. Nu gaar jeg! 

Fru Randolf. 
Nej tilbage igjenl Og hør efter I 

Karen gaar ind i Kabinettet. 

Sønderlund . 

kommer fra venstre. 

Fru Randolf. 
Naa, Sønderlund, det er da en bedrøvelig 
Historie med Garding. 

Sønderlund. 
Ja, det er gruelig kjedeligt, at han ikke har 
holdt sig herfra. Nu var vi jo helt færdige 
med ham. 

Fru Randolf. 
Men han har altsaa ikke været helt færdig 
med os. Man siger ogsaa, at der skal være 
nogen her, som har været indviklede i den gamle 
Affære. 

Sønderlund. 
Aa, det er vist blot et Rygte. 

Fru Randolf. 
Ja det kan godt være. Ellers vilde det 
ogsaa blive slemt for dem — for de Folk — 
mener jeg — hvis den Sag kom op igjen. Der- 
som der er saadan nogen, saa skulde de rigtig- 
nok snarest muligt se at faa Garding bort. 

Sønderlund. 
Ja, det vilde vel nok være det klogeste for 
dem, men siden han er kommen i Arresten, er 
det vist ikke saa let at faa ham ud igjen. Det 
skulde da være gjennem Vinduet. 

Fru Randolf. 
Hvor vil De hen? Der er naturligvis Jern- 
stænger for. 

Sønderlund. 
Ja, men hvis man nu skaffede ham en Fil, 
saa kunde han jo file dem over. 

Fru Randolf. 
Nej det lod sig da ikke gjøre uden om 
Natten, naar alle Folk sov. Og han maatte jo 
bort i Aften, saa han kunde komme med Toget. 

Sønderlund. 
Ja, hvordan skulde det saa lade sig gjøre? 
Mig kommer det jo ikke ved, men det er dog 
interessant nok at tænke paa. 

Fru Randolf 
Ser De, den eneste Maade, der er tænkelig, 
det er den, at én besøgte ham derinde i Arresten, 
og saa i Aftenskumringen, før Toget gik, byt- 
tede Klæder med ham, saa Arrestforvareren lod 
sig narre og lod ham slippe. 

Sønderlund. 

Og saa blev den anden selv tilbage i Hullet, 

medens den rigtige Arrestant stak af. Ja saa- 

dan noget har jeg læst om en Gang. Men 

tror De, man kunde narre vores Arrestforvarer? 

Fru Randolf. 
ja, han skal ikke være god til at kjende 
Folk. 

Sønderlund. 
Ja, men det var alligevel risikerligt. 

Fru Randolf. 
Der risikeres vel ikke andet,, end at det 
mislykkes. 

Sønderlund. 
Ja, men naar det nu lykkes, saa gaar det 
ud over ham, der har hjulpet ham. 

Fru Randolf. 
Ja han faar vel en lille Bøde. 

Sønderlund. 
Men det er da heller ikke saa behageligt. 

Fru Randolf. 
Men véd De hvad — naar man var indvik- 
let i Sagen, saa var det dog nemt sluppen og 
meget bedre, end om der blev rodet rigtig op 
i den. 

Sønderlund. 
Det kan være rigtig nok — men saa er der 
Skammen. 

Fru Randolf. 
Skammen? De mener vel Æren? 

Sønderlund. 
Er der^ da Ære ved saadant noget? 

Fru Randolf. 
. Ja, De kan, da nok begribe, at den, der 
redder sin Ven paa den Maade, ikke faar nogen 
Skam derfor. Nej, hele Byen — ja jeg tør i 
alt Fald indestaa for Damerne — vil blive rørt 
over det Venskab, og det vil lyde fra den ene 
Ende af den til den anden: Har De hørt, hvad 

Kjøbmand Sønderlund har gjort? — Ja det er 
sandt det er jo ikke Dem, vi taler om, men De 
kan være vis paa, at vi alle vil finde det baade 
ærefuldt og stort at gaa i Fængsel for sin Ven. 

Sønderlund. 
Ja, jeg synes ogsaa, det var pænt gjort. 

Fru Randolf. 
Ja, men af Dem var det rigtig nok urimeligt 
at vente det. De har jo ikke det mindste med 
den Sag at gjøre. 

Sønderlund. 
Nej, det har jeg vel ikke, men jeg skal 
sige Dem, jeg er en gammel Ven af Garding, 
og skjønt jeg ikke kan billige, hvad han har 
gjort, saa har der ogsaa en Gang været noget 
godt i ham, og det gjør mig i Grunden ondt, 
at han er kommen saa galt afsted. Jeg kunde 
nok alligevel gjøre noget for at redde ham. 

Fru Randolf. 
Det vilde være smukt. 

Sønderlund. 
Jeg har egentlig Lyst til at vise ham, at 
der er endnu nogen, der har. Godhed for ham 
— det trænger et saadant Menneske vist til at 
mærke — at ikke alle har forladt ham. Jeg 
tror virkelig, jeg gjør det. 

Fru Randolf. 
Ja, saa skulde det da være i Aften. 

Sønderlund. 
Ja, jeg har faaet Lov til at besøge ham i 
Arresten, og jeg gaar strax hen og aftaler det 
med ham. 

Fru Randolf. 
Og saa? 

Sønderlund. 
Ja naar jeg har forberedt ham derpaa, gaar 
jeg hjem og henter saadan noget Aften-Overtøj, 
som jeg kan smide over ham. 

Fru Randolf. 
Ja hvis De f. Ex. havde en Havelock. 

Sønderlund. 
Ja — eller en let spansk Kappe til at kaste 
over den venstre Skulder — jeg har netop saa- 
dan en, som jeg bruger om Sommeraftener. 

Fru Randolf. 
Det er godt. — Og hvis De saa har Jidt 
aparte Hovedtøj — for Deres Klædedragt er jo 
altid udsøgt og soigneret. 

Sønderlund. 
Det skal vi nok komme ud af. — Og 
det hænger jeg paa Garding, naar han skal gaa 
— og saa kan han sagtens pudse sin Næse, 
idet han gaar lige forbi Arrestforvareren. — 
Ja jeg er virkeHg bleven opsat derpaa for den 
stakkels Gardings Skyld. Herregud, det er min 
forrige Ungdomsven, og om ogsaa Vejene skil- 

tes, vi har dog en Gang delt ondt og godt med 
hinanden. Farvel, Fruel 

Fru Randolf. 
Farvel I 

Sønderlund gaar ud til venstre. 

FJERDE. SCENE. 

Fru Randolf. Karen. 

Karen. 
Tak — Tak. omfavner hende. Jeg cr saa glad 
over alt hvad jeg har faaet at høre. Jeg har 
nu siddet i Bælmørke i alle de syv Aar, siden det 
skete. Ingen kunde eller vilde sige det mindste 
derom *, det laa for mig som et sort, bundløst 
Dyb, saa De aner ikke hvad det vil sige for 
mig, at det nu begynder at lysne derover. 

Fru Randolf. 
Ja nu skal du snart faa at se, hvordan det 
klarer sig altsammen. 

Karen. 
Men er det saa ikke bedre, at det gaar 
sin rigtige Gang? Der er jo gaaet mange Aar 
hen, siden det skete; han var saa ung, og hans 
Skyld var dog meget mindre, end den da blev 
antaget for, saa det kan vist ikke blive en meget 
haard Straf, han nu kan faa. 

Fru Randolf. 
Det kan være. Men han har sandelig lidt 
nok — og du da ogsaa*, vi vil slet ikke have 

mere af den Slags. Endnu i Aften maa vi have 
ham ud af Buret og bort herfra. Men saa maa 
der arbejdes med fuld Kraft, for vi har kun et 
Par Timer, til Toget gaar. Alle vore Tropper 
skal i Ilden, hele din Garde — Karens Garde 
skal nu vise, hvad den duer til. 

FEMTE SCENE. 

Fru Randolf. Karen. Blink fra den bageste Dør. 

Fru Randolf 
Doktor — Doktori De skal være General 
for hele Styrken — ja, men saa vil jeg være 
Krigsminister — hører De. De har saa tidt 
ønsket, at vi vilde kræve noget af Dem, at vi 
vilde lægge Byrder paa Deres Skuldre — nu 
skal De faa alt, hvad De kan bære. 

Karen 

trækker hende til Side. 

Maa jeg nu gaa op til Raadstuen? 

Fru Randolf. 
Her er ingen Hemmeligheder mellem os. 
Nu gaar du med Doktoren. Doktori 

Blink 

hilser militærisk. 

Heri 

Fru Randolf. 
De følger Karen paa Raadstuen. 

Blink. 
Paa Raadstuen? 

Fru Randolf. 
Ja til Døren — men ikke længer. Paa 
Vejen fortæller hun Dem, hvad hun skal der. 
Hun skjuler ingen Ting for Dem. Karen, du 
taler rent ud af Posen 1 Du maa have Tillid til 
Doktoren. 

Karen. 
Jeg har Tillid til ham. 

Blink. 
Men jeg forstaar ikke et Muk deraf. 

Fru Randolf. 
Saa skal De heller ikke sige et Muk, før 
De faar bedre Forstand. — Men naar De har 
fulgt Karen til Raadstuen. saa gaar De lige hen 
til Esther — hører De — og taler med hende. 
I skal faa nok at tale om — det kan I stole 
paa. Jeg kommer ogsaa til Esther om et Øje- 
blik. Og Karen kommer ogsaa strax derhen, 
naar hun gaar fra Raadstuen. Og saa kan I vel 
ogsaa faa fat paa ham, Karens pæne Drenge- 
barn, Røldal*, han kan bruges til at rende By- 
ærinder for jer. — Men ingen Hemmeligheder 
mellem os mere — det skal I huske — al Ting 
maa klares, og ingen Tid spildes. Og saa, 
Doktor, maa De ikke blive forknyt over hvad 
De faar at høre. De skal blive glad. Mand, 
lykkelig ved, at De nu kan gjøre noget for den, 
som De dog helst vil glæde. Ja, gaa saa hen 

og tal rent ud som gode Vienner — det gjør 
godt. 

Blink og Karen gaar ud af Bagdøren, Fru Randolf til hajre- 



Arrestlokale med Seng, Bord og et Par Stole. Et højt- 
siddende Vmdue med Jernstænger. 



SJETTE SCENE. 

G ar ding sidder ved Bordet og skriver. Paa en Stol staar 
Levninger af et simpelt Aftensmaaltid. K ral le træder ind. 

Garding. 
Aa, vil De ikke tage den Mad bort! 

Kralle. 
Ja, men saa faar De ikke mere i Dag. 

Garding. 
Jeg skal heller ikke have mere. 

Kralle 

tager det. 

Ja det raader De selv for. 

Garding. 
Jeg har skrevet et Brev. Kan jeg faa Dem 
til at besørge det? 

Kralle. 
Ja det skal jeg besørge. 

Garding. 
Naa, det var jo godt. Kan De saa skaffe 
mig en Konvolut? 

Kralle. 
Nej 1 

8 

Garding. 
Kan De ikke det? — Men saa har De 
maaske noget andet, man kan forsegle med? 

Kralle. 
Nej det skal slet ikke forsegles. — Det skal 
læses oppe paa Kantoret. 

Garding. 
Nej Tak, saa vil jeg ikke have det be- 
sørget. 

Kralle. 

Det raader De selv for. Gaar til Døren og sætter 

Nøglen i. Der er ellers en Herre derude, som vil 
tale med Dem. 

Garding. 
Maa han tale med mig? 

Kralle. 
Ja naar Borgmesteren tillader det. 

Garding. 
Tillader Borgmesteren det da nu? 

Kralle. 
Ja, der er kommen Bud fra Kantoret. Maa 
jeg saa lukke ham ind? 

Garding. 

Ja Vaers'gOl vender det Blad Papir, hvorpaa han har skrevet. 
Kralle lukker Sønderlund ind. 

Kralle 

til Sønderlund. 

Naar Herren vil ud igjen, saa maa De ringe 
paa den Klokke. 

SYVENDE SCENE. 

G ard in g. Sønderlunc'. 

Sønderlund 

til Kralle i Døren. 

Jeg gaar strax igjen. De behøver ikke at 
laase Døren. 

Kralle. 
Jeg véd nok hvad jeg behøver. Gaar ud og 

laaser efter sig. 

Sønderlund. 
Naa god Dag, Gardingl hvordan har du 
det? Ja du kjender mig da nok? 

Garding. 
Ja, du er bare bleven noget tykkere. 

Sønderlund. 
Ja man er jo bleven Mand siden. Men det 
er jo kjedeligt, at vi skal mødes paa saadan et . 
Sted. Ja jeg har nu min FaVs Forretning — 
du har maaske hørt, at han døde for fem Aar 
siden — og det gaar ikke saa skidt, om jeg 
selv maa sige. Har du nogen Forretning der, 
hvor du er? 

Garding. 
Ja — nu kan jeg slaa mig igjennem. 

Sønderlund. 
I Amerika — ikke sandt? 

Garding. 
I Chicago. 

8* 

Sønderlund. 
I Chicago 1 ja hvorfor ikke? Det er vel en 
pæn By. Den er vel ikke saa lidt større end 
denne her? 

Garding. 
Nej ikke saa lidt. 

Sønderlund. 
Men alligevel — i Amerika. Det gad jeg 
^kke. Det forstaar sig, du har jo haft andre 
Hensyn at tage. 

Garding. 
Ja blandt andre — Hensynet til dig. 

Sønderlund. 
Ja det er sandt. Du tog Stødet af for mig. 
Ja du havde jo faaet det alligevel, og det kunde 
da ikke være dig nogen særlig Fornøjelse at faa mig 
ødelagt med det samme. Men du maa ikke tro, 
jeg har glemt, hvad jeg skylder dig; jeg er 
netop kommen her for at gjøre Gjengjæld. 

Garding. 
HvacI har du da i Sinde? 

Sønderlund. 
Jeg vil vise dig, at jeg ikke har glemt, 
hvad du har gjort for mig. Du har reddet mig 
i gamle Dage, den Gang det kneb; nu vil- jeg 
redde dig igjen. 

Garding. 
Redde mig? 

Sønderlund. 
Ja, skjønt du egentlig talt slet ikke har for- 
tjent det af mig. Hvad vilde du her tilbage til 
denne fredelige By, hvor du slet ikke har mere 
at gjøre? Du styrter jo bare dig selv og andre 
i Fordærvelse, og hvad Fornøjelse kan du have 
deraf? Hvis du vilde erstatte mig dine Rejse- 
penge, som jeg jo maatte betale for dig, sa^ 
vilde jeg meget hellere miste dem — i alt Fald 
kunde du have sendt dem med Posten. Men jeg 
vil vise mig som din Ven alligevel. 

Garding. 
Hvad er det, du vil gjøre for mig? 

Sønderlund. 
Det skal jeg sige dig. Hviskende. Jeg gaar 
nu lige hjem og kaster en Kappe over Skul- 
drene og saa en anden Hat — forstaar du? 

Garding. 
Jeg forstaar ikke, hvad det kan hjælpe mig. 

Sønderlund. 
Jo for saa kommer jeg igjen, og naar Solen 
gaar ned, hænger jeg Kappen over dine Skuldre 
og sætter Hatten paa dit Hoved, og saa lukker 
Kralle dig ud, fordi han tror, det er mig, og 
saa gaar du lige til Stationen og tager til Kjø- 
benhavn og saa videre. Og mens du saa flyver 
som en fri Fugl mod dit Hjem, saa sidder 
din Ungdomsven ensom tilbage i det mørke 
Fængsel. 

Garding. 
Det kunde maaskejlade sig gjøre, men jeg 
vil ikke. 

Sønderlund. 
Vil ikke? Finder du da, det er for stort 
et Offer af mig? 

Garding. 

Nej, det er ikke derfor. Jeg havde jo rigtig 
nok haabet, at jeg kunde besørge her i Byen 
hvad jeg vilde, uden at blive kjendt, men da 
det ikke lykkedes, vil jeg ikke tiere rende 
herfra som en Tyv. Mit brændemærkede Navn 
kan kun vinde ved, at al Ting kommer for 
Lyset. 

Sønderlund. 

Aa, dit Navn — det bliver jo alligevel al- 
drig rigtig rent her i Danmark. Men tænk paa 
mit Navn I det har ikke en eneste Plet. 

Garding. 
Der er dog vist adskillige, som véd, at du 
i sin Tid var med til at spille. 

Sønderlund. 
Ja men det, der pletter, det. er ikke at være 
med til noget galt, det er det, at man ikke kan 
klare sig. 

Garding. 
Kunde jeg skaane dit Navn, gjorde jeg det 
saamænd gjerne. Men der er andre, jeg vilde 
gjøre Synd imod, hvis jeg nu stjal mig bort. 

Kan du ikke forstaa, at jeg maa have noget at 
oprette her i Byen? 

Sønderlund. 
Oprette? Tænker du virkelig paa at op- 
rette no^et her i Byen. Tror du, at du, efter 
hvad der er sket med dig, har den Kredit og 
Anseelse i Forretningsverdenen, at du kan komme 
og oprette saadanne amerikanske Historier i en 
god dansk By? 

Garding. 
Jeg taler om at oprette min Uret. 

Sønderlund. 
Naa? 

Garding. 
Der er Mennesker her, hvem jeg har kræn- 
ket saa dybt, saa jeg ikke kan tage herfra uden 
i alt Fald at prøve paa at gjøre det godt igjen. 

Sønderlund. 
Hvad skulde det være for Mennesker? 

Garding. 
Der er f. Ex. min forrige Principal, Rummel. 

Sønderlund. 
Han er nu en gammel, aflægs Mand. 

Garding. 
Han var en streng Mand, og jeg saa' jo af 
det eneste Brev, jeg fik fra dig, at han var 
meget forbitret paa mig, men han havde jo 
Grund dertil, og han havde tidligere paa sin 
Maade vaeret god imod mig. 

Sønderlund. 
Ja du havde jo ogsaa meget at gjøre med 
det Bakske Hus, men nu er de døde begge de 
gamle, og Karen er da endelig bleven forlovet. 

Garding. 
Du tager fejl. 

Sønderlund. 

» 

Ja det er ikke saa underligt, du ikke har 
hørt det endnu, for det skete først igaar Aftes. 
Jeg vilde saamænd ikke selv have troet det, 
hvis jeg ikke havde hørt det af deres egen 
Mund. Det er med en ung Mand, som er hos 
Rødegaard — han hedder Røldal. 

Garding 

sagte. 

Røldal 1 
^ Sønderlund. 

Ja. Karen og han har saa længe givet sig 
af med hinanden. Men Død og Plage, jeg staar 
jo for alt det Smaatteri og glemmer det, som er 
Hovedsagen. Hør, Garding, du maa ikke bringe 
din gamle Niels Sønderlund til Fortvivlelse. Jeg 
skal faa min gode Ven Dr. Blink — han er Doktor 
hos gamle Rummel og er Pot og Pande hos 
ham — jeg skal faa ham til at tale pænt om 
dig til den gamle og fortælle ham, at du var 
kommen her for at bede ham om Forladelse. 

Ga«ding. 
Saa maa du gjerne komme igjen om lidt — 
saa tager jeg bort i Aften med Jernbanen. 

Sønderlund. 
Og rejser til Amerika? 

Garding. 
Lige til Amerika. 

Sønderlund. 
Ja det vidste jeg nok, naar man bare fik 
talt rigtig med dig. Du er dog min gamle tro- 
faste Jakob Garding, den bedste Ven, jeg nogen- 
sinde har haft. Ja du maa ikke være vred, 
fordi jeg ikke svarede mere end paa dit første 
Brev — vi har haft det saa travlt her i Byen, 
og j^g ^^^ aldrig huske udenlandske Adresser, 
ringer. Saa kommer jeg igjen om lidt med det, 
du véd nok. Kraii c kommer. Lad mig komme udi 

Kralle. 
Ja der er ogsaa en Dame, det vil ind. 

Sønderlund hilser i Døren paa Kare'n, der kommer. Døren laases 

igjen. 

OTTENDE SCENE. 

Garding. Karen. 



Garding. 



Karen 

iler hen imod ham. 



Garding 

træder et Skridt tilbaj^e. 

Frøken Bak I 

Karen. 
Kjender De mig ikke rigtig længer? Har 
jeg forandret mig saa meget? 

Garding. 
Nej, ikke Deres Udvortes. 

Karen. 
Mit Hjerte har i alt ' Fald ikke forandret 
sig, men — 

Garding. 
Kan De tilgive mig? 

Karen. 
Tror De nogensinde, jeg har været vred over 
Deres Ulykke? Véd De ikke, at den har været 
min? 

Garding. 
Jeg véd saa sikkert, at De er god, at De 
altid har været det. 

Karen. 
Men sig mig da — hvorfor er De saa 
forunderlig, saa fremmed imod mig? Hvor 
kunde De dog lade syv Aar gaa hen uden at 
lade os høre et eneste Ord fra Dem? 

Garding. 
Jeg har i de første Aar skrevet mange 
Breve til Sønderlund. Jeg har indtrængende 
spurgt ham om, hvorledes man i Deres Hjem 
talte om min Ulykke. Jeg har atter og atter 
bedt ham nævne for Dem, hvor jeg opholdt mig. 
Jeg fik kun et eneste Svar fra ham — paa 
Overrejsen — hvori han meddelte mig, hvor 
ivrig min Principal var for at faa mig straffet, 
men ikke et Ord om Dem. 

Karen. 
Han har aldrig berørt, at han havde hørt 
fr^ Dem. 

Garding. 
Jeg skrev kun, for at det skulde naa til 
Dem og Deres Moder, hvis De endnu brød 
Dem om mig. 

Karen. 
Troede De ikke, at vi gjorde det? 

Garding. 
Aa jo — i Grunden troede jeg det nok, 
men jeg fik aldrig noget Svar, og saa var det 
jo, som om alle mine forrige Venner helst vilde 
glemme, at jeg nogensinde havde krydset 
deres Vej. 

Karen. 
Saadan kunde De ikke tænke, uden at De 
selv helst vilde glemme os. Men det er ikke 
sandt! Lyv Dem ikke selv paal Hvorfor har 
De aldrig skrevet til Mo'r og mig? 

Garding. 
Jeg har prøvet paa det — vist over tusend 
Gange. Men tænk paa, hvad der var groet op 
imellem os, siden vi havde talt sammen! Hvor 
kunde jeg med en Pen bryde Vej gjennem dette 
Uføre ? 

Karen. 
Ja men nu? * 

Garding. 
Ja nu er det, jeg skal hjem igjen, hvor jeg 
hører hjemme. Det er jo slaaet fejl, dette For- 
søg, som jeg har gjort. 

Karen. 
Hvad er slaaet fejl? For Guds Skyld sig 
mig det endelig! Vi maa bryde gjenneni dette 
Uføre nu, ellers sker det aldrig. Tal dog udi 
hvorfor er De kommen herover? 

Garding. 
Jeg flygtede herfra med det bestemte For- 
sæt, at jeg ikke vilde unde mig selv nogen 
Fred og Glæde, før jeg havde givet mit Ran 
tilbage. Men da det saa efter mange Aars 
Forløb endelig lykkedes mig at samle denne 
lille Sum, saa var det mig ikke nok at sende 
den her hjem med Posten, saa syntes mig, jeg 
selv maatte med for at hente Tilgivelse hos 
dem, jeg havde forbrudt mig imod. 

Karen 

glad. 

De har altsaa Pengene til Rummel? Aa, 
hvor det glæder mig. Men bi lidt — jeg har 
faaet nogen Oplysning om den Sag. Det var 
jo ikke blot Deres egen Spillegjæld, som De 
betalte med Rummels Penge, det var jo ogsaa 
Sønderlunds? 

Garding. 
Véd De det? * 

Karen. 

Jal Har De fuldstændig Rede paa, hvor 

stor Deres Gjæld til Rummel er og hvor stor 

den andens? 

Garding. 

Rummels Tilgodehavende hos mig med Ren- 
ten for syv Aar ligger aftalt i min Lomme. 

Karen. 
Men kan De ogsaa opgive, hvor stor Sønder- 
lunds Gjæld er til Rummel? 

Garding. 

Ja jeg har udregnet det, og har ogsaa det 

hos mig. 

Karen. 

Hør — vil De betro mig Deres Penge, saa 

skal jeg sørge for, at de naar deres Bestemmelse. 

Garding. 
Tak ' — Tak — hvor De ligner Deres 

Moder og Dem selv. Tager en lille forseiflet Brevpakke 

op af Lommen og flyr hende. 

Karen. 
Det er altsaa derfor, De kom herover — 
og slet ikke for andet? 

Garding. 
Der er i alt Fald ikke andet, jeg naar ved 
min Rejse. — Jo tilgiv 1 jeg har jo gjenfundet 
en trofast Veninde, som jeg vil være evig tak- 
nemmelig. 

Karen. 

Men — Garding I Jeg kan ikke forstaa Dem \ 

De sagde jo, De havde begyndt paa over tusende 
Breve til mig. Hvad skrev De da i de Breve. 

Garding. 
Jeg prøvede paa at gjøre Dem forstaaelig, 
hvorledes jeg kunde komme til at bære mig 
saa forfærdelig ad — det er jo vanskeligt at 
forstaa, jeg forstaar det næsten ikke selv. 

Karen 

utaalmodigt 

Ja det er nu det samme, hvad skrev De 

mere? 

Garding. • 

Jeg takkede Dem for den gamle Tid og 

bad Dem tilgive mig — 

Karen 

utaalmodig^. 

Aa, ja ja, — hvad mere? 

Garding. 
Og saa bad jeg Dem mindes mig med 
Venlighed og ønskede Dem, hvad jeg igjen 
ønsker Dem i dette Øjeblik, al mulig Lykke 
med dem. De har kjær. 

Karen 

gaar forpint op og ned ad Gulvet, men standser, da Døren aabnes og 

Sønderlund træder ind« 

NIENDE SCENE. 

Garding. Karen.. Sønderlund i Kappe med en 

anden Hat. 

Sønderlund. 
Naa, Frøkenen er her endnu? 

Karen. 
Ja jeg vilde gjerne tale et Ord med Dem. 
Hr. Garding har flyet mig de Penge, han skylder 
den gamle Rummel. 

Sønderlund. 
Hvad siger De? 

Karen. 
Ja dem, hvormed han i sin Tid betalte sin 
Spillegjæld, og jeg har lovet at besørge dem. 
Han betaler den med Renter for syv Aar. 

Sønderlund. 
Nej se! tn oarding. Naa du er kommen saadan 
paa Benene? Det glæder mig virkelig. 

Karen. 
Men saa bliver det nødvendigt, at De ogsaa 
med det samme betaler den Gjæld, De gjorde 
ved samme Lejlighed. 

Sønderlund. 
Jeg? hvad véd De om det? 

Karen. 
Det er ikke fra Garding, jeg har det. Men 
jeg véd, at han har udregnet hvor stor den bliver 
med Renten fpr syv Aar. 

Garding 

rækker ham et Papir. 

Ja her kan du se. Jeg har fradraget de. 
Rejsepenge, som du den Gang maatte udrede 
for mig. til Karen. De cr med i Pakken, som De fik. 



128 



Sønderlund. 

Ja men hvad kommer alt dette her egentlig 

mig ved? 

Karen. 

De vil da ikke nægte, at det ogsaa var 
Deres Gjæld, som i sin Tid blev betalt med 
Rummels Penge. 

Sønderlund. 

Men det vedkommer jo da i alt Fald ikke 
Dem. Og hvad beviser den Lap der? 

Garding. 
Vil du have Beviser, saa har jeg endnu det, 
du gav mig for syv Aar siden. Du husker jo nok, 
at Bjørn og Kagerup skrev under til Vitterlighed. 

Sønderlund. 

Aa — at du gider gjemme paa saadan 

noget gammelt Skidt! tu Karen: Ja jeg kan stikke 

det i Lommen, og se lidt nærmere paa det en 

anden Gang. Jeg har naturligvis ikke de Penge 

hos mig. 

Karen. 

Det behøves jo slet ikke. De kan blot give 

en Anvisning for dette Beløb. 

Sønderlund. 

Tak skal De have. Saa skal det altsaa 

alligevel bredes ud i hele Byen, at jeg har været 

med i den Sag. 

Karen. 

Jeg lover Dem, at Deres Navn ikke skal 

blive nævnet i Forbindelse med den. En 

Anvisning af Dem paa Banken her er god nok 
uden Forklaring, den er jo som rede Penge. 

Sønderlund. 
Ja jeg skal tænke nærmere derpaa. Og jeg 
maa da ogsaa først regne efter, om det er rigtigt. 

Garding. 
Det er rigtigt I Det kan du se i to Sekunder. 

Sønderlund. 
Ja men selv om man absolut vil stille den 
gamle Gnier tilfreds, saa skulde man dog først 
prøve i5aa at akkordere med ham. De Penge 
har han jo i mange Aar anset for tabte, saa 
naar man gjorde ham et anstændigt Tilbud, var 
han jo gal, om han ikke tog imod det. Jeg 
finder det nu helt urimeligt, at han oven i Kjøbet 
skal have Renter af saadanne Penge, og det ind- 
lader jeg mig aldrig paa at give ham. 

Karen. 
Ja saa indlader Garding sig heller ikke paa 
at flygte. 

Sønderlund. 
Naa det véd De ogsaa? Hør, Garding, jeg 
synes nok, du er lovlig haard ved en gammel 
Ven. Men i alt Fald kan jeg da ikke skrive 
den Anvisning her. 

Karen. 
Hvorfor ikke? Her ligger jo Papir. Ellers 
gjør De bedst i at gaa lige hjem igjen. Men 

saa slipper De ikke saa billigt, saa. gaar Sagen 
til Doms. Hvis De vil uiidgaa det, er der ingen 
Tid at spilde. 

Sønderlund. 
Naa ja — skjønt det er en nedrig Historie. 

Ser paa Gardings Optegnelse og skriver Anvisningen, som han flyer til 
denne, der efter at have kastet et Blik derpaa, giver den til Karen. 

Karen. 
Takl ringer Og saa farvel 1 Farvel, Gardingl 

Garding 

griber hendes Haand. 

Tusend, tusend Tak: De er den bedste af 
alle. Gud velsigne Deml Farvel for dette Liv. 

Karen gaar. 

TIENDE SCENE. ' 

Sønderlund. Gardijng. 

Garding 

sætter sig med Haanden for Øjnene. 

Sønderlund. 
Nej jeg har rigtig nok taget fejl af den 
Pige. Det e^ saamænd godt, at hun er gaaet 
ud af Spillet. 

Garding. 
Af hvad for et Spil? 

Sønderlund. 
Det er ikke noget, der kommer dig ved. 
Men vi skulde jo tænke paa at faa dig bort — 
gid du aldrig var kommen heri eller du i det 
mindste nu var langt borte igjen! 

Garding. 
Er du bange for, at det ikke vil lykkes? 

Sønderlund. 
Aa nej — ikke for detl Jeg skal sige dig, 
Borgmesterinden er inde i hele Sagen, og jeg er 
ganske vis paa, at det er Borgmesteren med. 
Han napper dig saamænd ikke, det kan du være 
rolig for; han vil — ligesom vi andre — aller- 
helst af med dig saasnart som muligt. 

Garding. 
Naturligvis. Men Tiden nærmer sig vel nu? 

Sønderlund. 
Ja du maa afsted Kl. ni. Men hvor er 
dit Tøj? 

Garding. 
Aa det er en Bagatel, sofn staar i mit Logis. 
Det kan jeg nemt faa erstattet paa Vejen. 

Sønderlund. 
Naa saa er det da, jeg skal drappere dig. 
SeT, dér er Kappen! den er fix, ikke sandt, 
(tager den selv paa). Den skal du have saadan om 
^igi og saa kaster du den saadan om din venstre 
Skulder. 

Garding 

(tager den paa). 

Er det saadan? 

Sønderlund. 
Lidt mere flot! ellers tror de ikke, det er 
™g- Og der er Hatten — en ganske lille 

9* 

Smule paa skraa. Jo du maa helst tage Stokken 
med — se saadan! 

Garding. 
Saa lader jeg min Plaid blive tilbage. 

Sønderlund. 
Gjør det! Jeg plejer altid ved Aftentid at 
have lidt Overtøj paa. Og se her har jeg en 
gammel Rejsehue, den kan du gjerne tage med 
indenfor Kappen. 

Garding. 
Hvad skal jeg med den? 

Sønderlund. 
Jeg mener, at naar du kommer til Kjøben- 
havn saa kunde du gjerne lade Kappen og 
Hatten blive tilbage i Coupeen . . og Stokken da 
med. Jeg sætter megen Pris paa de Stykker. 
Saa faar jeg det hele ved Lejlighed. Og hør I 
naar du nu gaar, stikker du naturligvis igjennem 
Hotellet. Du véd, at det er kun et Par Skridt 
herfra; og saa gaar du blot ind ad Porten og 
altid lige ud til Vejen bag Haverne. Du møder 
ikke en Sjæl paa denne Tid af Dagen. — Hvad 
leder du efter? 

Garding 

søger i Papirerne paa Bordet. 

Jeg har skrevet et Brev, jeg gjerne vilde 
have med. Hvor kan det være bleven af? 

Sønderlund. 
Du har stukket det i din Frakkelomme. Aa 
lad nu Kappen blot sidde — det er der saamænd 

nok. Men sig mig, det at sidde saadan alene i 

en Arrest, er det ikke meget uhyggeligt? Jeg 

har jo aldrig været i Arrest før, men du har jo 

vel prøvet det flere Gange? Nej det er sandt, 

forrige Gang kom du ikke i Arrest — men 

maaske i Amerika? 

Garding. 
. Nej. 

Sønderlund. 

Jeg vil ønske, at du aldrig maa komme 

åer mere. 

Garding. 

Eller til Danmark mere? 

Sønderlund. 

Ja rent ud sagt. Du har været mig en dyr 

Ven. Denne Gang har jeg reddet dig, men jeg 

troer ikke, jeg'kan det tiere. 

Kralle 

lukker op* 

Nu er Klokken ni. Nu maa Herren gaa. 

Sønderlund 

hviskende. 

Farvel I Puds din Næse, idet du gaar udi 

Garding og Kralle gaar. 

ELLEVTE SCENE. 

Sønderlund. Siden Randolf og Kralle. 

Sønderlund 

gaar omkring og undersøger Lokalet. 
Det er OgSaa drøjt nok. Lægger sig paa Sengen, staar 
op igjen og gaar op og ned syngende: 

Och hor du litan Esthar, sag vill du blifva min ? 

mit halfva kungarika, det vill jag gifva dig. 

Randolf 

udenfor. 

Luk opl jeg vil tale med Arrestanten. 

Kralle aabaer, R a n d o 1 f kommer ind. 

Randolf. 
Er Arrestanten herinde? 

Sønderlund. 
Ja, Hr. Borgmester. 

Randolf. 
Hvad! det er jo ikke Arrestantens Stemme. 
Bring Lysl 

Kralle gaar efter det. 

Sønderlund 

sagte. 

Hr. Borgmester — det er mig — Sønderlund. 

Randolf 

heftig. 

Hvad har De her at gjøre? Hvor er Garding? 

Sønderlund. 
Borgmesteren véd jo nok. 

Randolf. 
Jeg véd ikke andet, end at her er Gardings 
Arrest. 

Kralle kommer med Lys. 

Arrestforvarer! hvor er Arrestanten? De 
skal svare til ham. 

Kralle 

forskrækket. 

Det er jo ham der. 

Randolf 

holder Lyset hen til Sønderlundt 

Men, Menneske! er det Arrestanten? De 
skal skaffe kam til Veje. Er han gjemt her i 
Lokalet? undersøg Sengen I Se ogsaa under den 1 

Kralle 

gjør det, grædefærdig. 

Der er ingen andre, end han der. 

Randolf. 
Hvordan passer De paa? Hr. Sønderlund, 
vil De strax sige mig, hvor Arrestanten er I 

Sønderlund. 
Han er flygtet — men jeg troede, at — 

Randolf. 

Flygtet I Hvordan er han flygtet? Naa, kan 

De ikke svare? 

Sønderlund. 

Han fik min Hat og Kappe paa og gik ud 

af Døren. 

Randolf. 

Lige forbi Arrestforvareren? tii Kraiie: Men De 

er jo ikke sat til andet end til at passe paa 

her — hvordan passer De paa? tii senderiund: Hvor 

gik han Hen? i en Fart I 

Sønderlund. 
Han gik til Banegaarden. 

Randolf. 
Vil han med Toget, saa kan vi tage ham 
endnu. tiiKraiie: De følger med — strax I Vi tager 
Betjenten paa Vejen. Kom saal Kraiic vii lukkc Døren. 

Sønderlund. 
Maa jeg saa ikke gaa med det samme? 

Randolf. 
De? som i den Grad trodser Øvrigheden. 

Sønderlund. 
Ja men jeg troede . . 

Randolf. 
Luk Døren for haml 

Sønderlund. 
Men kan jeg da ikke faa Lys tændt? 

Randolf. 
De kan gaa i Seng — her er det Sengetid. 

Randolf og Kralle gaar, Døren lukkes. 

FJERDE AKT. 



Ved Banegaarden. I Baggrunden Enden af Stationsbygningen, 
der er oplyst, og til højre derfor et Stakit foran Skinnerne. 
Forre6t til venstre et lille Konditori, ligeledes oplyst, med Stole 
og Borde foran. Paa den Side, der vender mod Tilskuerne, er 
en aaben Veranda, dækket med grønt foroven og paa Siderne. 

FØRSTE SCENE. 

Kathinka Donse og Florense Ling komme Arm i Arm. 

Florense. 
Men hvad skal vi nu her? Skal du mod- 
tage nogen, der kommer med Toget? 

Kathinka. 
Nej, jeg har saadan mine egne Grunde, men 
du skal nok faa dem at vide. Du har vel 
ikke endnu hørt om den nyeste Forlovelse? 

Florense. 
Nej — hvem? Er det her i Byen? 

Kathinka. 
Ja! Kan du gjætte? — K. B. 

Florense. 
Karen Bakl Kathinka nikker. Med hvem da? 



13« 

Kathinka. 
Gjæt? 

Florense. 

Er han her i Byen? 

Kathinka 

nikker. 

Naturligvis. 

Florense. 
Doktor Blink. 

Kathinka. 
Galt. Det er helt i den anden Ende ^ af 
Verden. 

Florense. 
Det skulde da ikke være Kjøbmand Sønder- 
lund? 

Kathinka. 
Aa hvor kan du tro? 

. Florense. 
Det er da vel ikke ham — Røldal? Den 
unge Røldal hos Rødegaard? 

Kathinka. 
Jo netop. 

Florense. 

Nej det er dog altfor galt — saadan en 

gammel Pige. Men er du ogsaa vis paa det? 

« 

Kathinka. 

Det skal være ganske sikkert, men det er 

ikke ude i Pyen endnu. Jeg hørte det først for 

en Time siden, men det var af en, som sagde, 

han havde hørt det af deres egen Mund. Han 

havde vidst det lige siden igaar Aftes, men han 
havde været saa optaget af noget andet, saa han 
havde glemt det, lige til han mødte mig paa Gaden. 

Florense. 
Hvem var saa det? 

Kathinka. 

Det siger jeg ikke. I en lille By skal man 

ikke rende med Rygter. Men jeg finder det 

rigtignok rædsomt af Karen. "Hun er en sød 

Pige, men det kan ikke nægtes, at hun er aparte. 

Florense. 
Ja det er hun rigtig nok, skjønt hun burde 
have bedre Forstand. 

Kathinka. 
Ja Mo'r siger saa tidt, at det at være aparte, 
det kan være en Dyd hos en Mand, men det er 
altid en Fejl hos en Kvinde. 

Florense. 
Ja din Moder er nu mit Ideal. Jeg er vis 
paa, at hun aldrig i sit Liv har sagt noget eller 
gjort noget, som noget Menneske nogensinde 
kunde finde paafaldende eller underligt. 

Kathinka: 
Nej, min Pige, det er det, der er det kvin- 
delige. Men hvem er det, dér kommer der? 

Florense. 
Det er jo netop Røldal — den nyforlovede — 
og Sønderlund. Men jeg synes aldrig de to plejer 
at gaa sammen. 

Kathinka. 
Tys' Se rigtig paa dem I Den der er slet 
ikke Sønderlund, det er en anden, som har faaet 
hans Klæder paa. Hvisker. Det er Garding. 

Florense. 
Gud 1 Spilleren I 

Kathinka. 
Tys I der er ingen, som maa vide det. Han 
skal for Resten ikke være saa slem, for Sønder- 
lund har været hans Ungdomsven. Trækker hende 
til Side. Og nu skal du høre, Sønderlund har be- 
søgt ham i Fængslet, og der har de byttet Klæ- 
der, for at han kan slippe bort med Toget. 

Florense. 
Men hvor véd du det? 

Kathinka. 
Jeg mødte Sønderlund før, da han gik der- 
hen, og saa betroede han sig til mig; han véd, 
jeg kan holde tæt. Men er det ikke mageløst 
smukt at gaa i Fængsel for sin Ven? 

Florense. 
Aa hvor det er morsomt I Jeg maa vel ikke 
sige det til nogen? 

Kathinka. 
Nej for Guds Skyld 1 Det er den dybeste 
Hemmelighed. 

Florense. 
Ja men vi maa blive herude for at se, hvor- 
dan det gaar. 

Kathinka. 
Naturligvis 1 men vi maa lade, som vi skal 
paa Stationen. 

iJt gaa bug om Konditoriet til venstre- 

ANDEN SCENE. 

Røldal kommer med Garding. Siden Fru Randolf. 

Røldal. 

Saa langt kom vi da uden at nogen lagde 
Mærke til os. Jeg ser jo nok, at De selv huskede 
Vejen gjennem Hotellets Have, men det var al- 
ligevel godt, at jeg hentede Dem paa Raad- 
stuen, for De kan ikke blive her, da her snart 
begynder at komme Folk. Men hvis De blot 
vil følge mig et Par Skridt endnu, vil jeg føre 
Dem hen til et Hus her ved Banen, hvor vi godt 
kan være, til Toget kommer, og derfra kan De 
saa gaa ombord paa det uden at faa med Per- 
ronen at gjøre. Vestmar besørger Deres Tøj fra 
Væver Hansens, og jeg skal nok hente Deres 
Billet. 

Gørding. 

Tak, Tak: 

De begynder at gaa op imod Banen. 

Fru Randolf 

kommer. 

Aa hør, Røldal 1 

R-øldal. 
Jeg fører nu Garding derhen, hvor vi har 
aftalt. 

Fru Randolf. 
Aa lad mig bare først sige et Ord til haml 
Gaar hen til Garding. God Aftcn, Hr. Sønderlund. 
Hviskende. Jeg véd godt, hvem De er, for jeg er 
en af de sammensvorne. Ja De husker vel ikke 
mig? 

Garding. 
Jo, det er jo Fru Randolf. 

Fru Randolf. 
Ja vi har aldrig før haft synderlig med hin- 
anden at gjøre, saa hvis jeg ikke var forberedt, 
kunde jeg neppe kjende Dem, især med den 
Beriderjiat — nej behold den kun paa I Men 
jeg havde* egentlig noget at tale med Dem om. 

Trækker ham hen til Verandaen. Hvem er det , der 

kommer der? Hvad skal det dog betyde? 

TREDIE SCENE. 

De forrige. Randolf kommer med Kralle og Politi- 
betjenten. 

Fru Randolf 

til Randolf, som nærmer sig og lader Betjentene blive lidt tilbage. 

Naa er du der? Jeg staar og taler med 
Hr. Sønderlund. 

Randolf. 
Jeg vilde netop ogsaa tale med den Herre. 
Til Garding. De kan vel nok se, hvem jeg er. Jeg 
anholder Dem. Vil De ikke behage et Øjeblik 
at aftage Deres Hat og Kappel 

Garding. 

Gjerne. Ojer det. Randolf vinker ad Betjentene. 

Fru Randolf. 
Men Randpif! 

Randolf 

til Betjentene. 

Kjender De den Herre? Er det ikke den 
samme, som De arresterede igaar Aftes i Væver 
Hansens Hus? 

Begge. 
Jo, Hr. Borgmester. 

Randolf 



til Kralle. 



De ser altsaa, det er ham, som blev indsat 
i Cellen Nr. i, og som er brudt ud af den? 

Kralle. 
Det er meget vist. 

Randolf. 
Vil De saa føre den Herre tilbage igjen, og 
saa kan De sætte ham i Nr. 3. 

Kralle. 
Ja, Hr. Borgmester. 

Randolf. 
Men saa maa De passe bedre paa. Hører 
De? Petersen følger med. 

Fru Randolf 

trækker ham til Side. 

Men hør, hvad er der i Vejen? giv mig dog 
en Forklaring derpaa. 

Randolf 

til Betjentene. 

Vil De passe paa Arrestanten, jeg skal strax 

være hos Dem. Oaar til side med sin Kone. Hør HU, 

jeg er nødt til det. Det Asen, Sønderlund, har 
nemlig fordærvet det hele. Da han gik fra os, 
mødte han Frøken Donse — 

Fru Randolf. 
Kathinka? 

Randolf. 
Ja — og saa var han saa kry over den Be- 
drift, du havde faaet ham til, saa han i sin For- 
fængelighed ikke kunde lade være at plapre ud 
med, at han nu frivillig vilde gaa i Fængsel for 
at frelse sin Ven. Tøsen snakkede naturligvis 
igjen om det i sit Hjem, og for en halv Time 
siden fik jeg højtideligt Besøg af Branddirektøren, 
som naturligvis fandt sig forpligtet til at melde 
mig, hvad for gruelige Planer der var i Gjærde. 

Fru Randolf. 
Og du blev naturligvis forfærdet? 

Randolf. 
Jeg blev i højeste Grad oprørt, der var jo 
ikke andet at gjøre. Branddirektøren og Amt- 
manden er jo som to røde Køer, og saa maatte 
jeg jo takke inderlig for denne værdifulde Op- 
dagelse, og saa afsted som en brølende Løve 
for at knuse Sammensværgelsen i sin Rod. 

Fru Randolf. 
Er du saa bedre tjent med det? 

Randolf. 
Det er indlysende. Det andet kan slet 
ikke gaa. 

Fru Randolf. 

Nej, det er rimeligt nok. Men maa jeg ikke 
først tale et Ord med Garding? 

Randolf. 
Nej, det skal vi ikke have noget af. Han 
maa strax tilbage til Arresten. 

Fru Randolf. 

Røldall De maa strax melde, hvad der er 

sket. 

Røldal. 

Til Frøken . . . 

Fru Randolf. 
Til Hovedkvarteret 1 afsted 1. Reidai gaar. Hør, 
Randolf, hvorfor var det egentlig, du saa 
nødig vilde have den Sag med ham for Ret- 
ten? Var det ikke, fordi du selv var med til 
at hjælpe ham bort for syv Aar siden? 

Randolf. 
Naturligvis! Herregud, Katnilla, vi Politifolk 
er jo da ogsaa Mennesker, og saa kan vi da 
nok have lidt ondt af en ung Fyr, der er kom- 
men galt afsted — 

Fru Randolf. 
Ja, og naar der saa oven i Kjøbet er andre 

lO 



146 



indviklede deri, som I gjerne vil staa jer godt 
med — 

Randolf. 
Det forstaar sig, og det er jo noget, som 
slet ikke sker saa sjelden i saadanne Tilfælde, 
at man, inden man skrider ind, lader et Ord 
falde til en af deres Venner, saa de kan blive 
advarede og stikke af i Tide. Men den Gang 
med Garding kom jeg unægtelig noget for dybt 
ind i det, og naar man saa har fiaaet en Amt- 
mand, som er nærved at sprække afNidkjærhed 
og nu gaar paa Jagt efter at finde Fejl hos 
en, saa véd man i Grunden ikke, hvad der 
kan blive lavet ud af det. 

Fru Randolf. 
Er det da ikke dig selv, der skal holde 
Forhør over Garding? 

Randolf. 
Jo vist er det saa. 

Fru Randolf. 
Ja men naar du skaffer det oplyst, at han 
har taget de Penge, og hvad der har drevet 
ham dertil, og at han rendte sin Vej, saa kom- 
mer det dog egentlig ikke Sagen ved, om han 
fik Hjælp til at slippe bort. Du behøver vel 
ikke selv at spørge ham derom? 

Randolf. 
Nej, naar han blot ikke giver Anledning til, 
at det kommer frem. 

FJERDE SCENE. 

Der begynder at komme Folk paa Pladsen; den mindste Del 
af dem er rejsende, der gaar ind paa Banegaarden. Til- 
strømningen vedvarer til henimod Stykkets Slutning. Blandt 
de først kommende er Fuldmægtig Møller, Skomager Man- 
delgren. Cigarmager Ler up og Branddirektør D o n s e. Alle 
er optagne af Garding og Politiet. 

Fru Randolf. 
Aa lad mig bare sige ham et Ordl Du 
véd, jeg er forsigtig; jeg gjør ikke noget galt. 

Randolf. 
Ja men nu kommer der Folk. 

Fru Randolf. 
Det er jo netop godt, de* faar at se, at 
du har grebet ham her ude. Og der er 
Fuldmægtig Møller, du har vistnok noget at 
sige til ham. 

De fortsætte Samtalen« 

Lerup 

til Mandelgren. 

Se der er han, og der er Politiet, som pas- 
ser paa ham. Det maa være en udspekuleret 
Rad, for han er brudt ud af Arresten, og vilde 
rejse Fanden i Vold, men saa kom Borgmeste- 
ren og snuppede ham. 

Mandelgren. 

Ja Borgmesteren er en svært duelig Mand 

til sine Ting. 

io» 

Lerup. 
Han? Hvad tror du, der var bleven af det 
hele, hvis ikke en anden havde været. Hvem 
er det, der har opdaget det? 

Mandelgren. 
Ja det er jo dig. 

Lerup. 
Ja gu er det mig, ene og alene. Men 
de var ikke videre glade ved det, og du skal 
se, de lader ham slippe alligevel. 

Mandelgren. 
Nej nejl 

, Lerup. 

Jo det skal du faa at se — hvis jeg kj en- 
der dem ret. 

Randolf 

^ til Fuldmægtig Møller. 

Aa hør lidt, Møller, xii Betjentene. Vil De holde 
Øje med Arrestanten. De behøver ikke at gaa 
saa tæt ind til ham, naar De bare ikke taber 
ham af Sigte. 

Gaar hen til Fuldmægtig Møller og taler ogsaa senere med D»nse. 

Fru Randolf 

« 

gaar hen til Garding. 

Naa, Hr. Gardingl hvad siger De saa til 
det? Det var ikke efter Deres Ønske. 

Garding. 
Aa det er mig i Grunden det samme. Jeg 
er nu bleven færdig med at ønske. 

Fru Randolf. 
Hør, véd De hvad? Saadan noget tager 
jeg ikke imod. De har ikke Lov til at tale 
saaledes. 

Garding. 
Jeg beder om Forladelse, Frue, men mener 
De virkelig, at mine Udsigter er lyse? 

Fru Randolf. 
Ja min Sandten mener jeg det. Jeg har da 
aldrig truflfet noget Mandfolk, som var en saa- 
dan Lykkens Pamfilius. 

Garding. 
Kalder De det en Lykke at have Forbryder- 
mærket paa sig fra sin første Ungdom? 

Fru Randolf. 
Nej det gjør jeg ikke. De har naturligvis 
gaaet grumme meget igjennem, men nu — 

Garding. 
Ja nu er jeg Arrestant og venter en Dom, 
som sagtens for I-ivstid vil udelukke mig fra mit 
Fædreland. 

Fru Randolf. 
Aa hvad? De er jo ung endnu, og Verden 
er stor. Om De skulde faa en Smule Fængsels- 
straf, kan De jo nok gaa det igjennem med 
saadan et Haab, som De har. 

Garding. 
De tager ganske fejl ; jeg har intet Haab. 

Fru Randolf. 
Hør, Menneske 1 hvis De ikke er af Træ, 
og det ser De egentlig ikke ud til, saa kan jeg 
ikke forstaa, hvad De kan være lavet af. Tal 
nu aabent ud til mig! De kjender mig rigtig- 
nok ikke, jeg er en gammel Kone i Sammen- 
ligning med Dem, men jeg har mit Hjerte i den 
Sag, at De skal blive lykkelig, og de gamle 
Hjerter er slet ikke de koldeste. Hvorfor kom 
De her til Byen? Var det ikke for Karen Baks 

Skyld? 

Garding. • 

Naar De spørger saaledes, maa jeg sige Jo. 

Fru Randolf. 

Og De har i disse mange Aar tænkt paa 

hende og længtes efter hende og haabet paa 

hende? 

Garding. 
Jal 

Fru Randolf. 

Men hvorfor i al Verden er De saa ikke 

glad? 

Garding. 

Tør jeg sige det rent ud? Jeg havde ven- 
tet mere af hende, end hun kunde give. 

Fru Randolf. 
Mere end hun kunde give? Saa er Deres 
Fordringer uforskammede. 

Garding. 
Tror De ikke, jeg véd det? Jeg skjønner 

dybt paa, at hun endnu er mig en trofast Ven- 
inde. 

Fru Randolf. 

Aa vist gjør De ej. Og det skal De heller 
ikke lade Dem nøje med. Naa, hvad er det for 
noget ondt, De har hørt om Karen? 

Garding. 
Ikke noget ondt. 

Fru Randolf. 

Ud med Sproget. Man skulde dog vel 

aldrig have gaaet hen og forlovet hende med en 

anden ? 

Garding. 

Er det da ikke sandt; at hun er bleven for- 
lovet med Røldal? 

Fru Randolf. 
Der er dog ikke det Vaas, som man ikke 
kan bilde et Mandfolk ind. 

Garding. 
Er det Vaas? 

Fru Randolf. 
Ja. Hvem har De det fra? 

Garding. 
Fra Sønderlund. 

Fru Randolf. 
Sikken en Autoritet! Skammer De Dem 
ikke? 

Garding. 
Aa er De ogsaa vis paa, at det ikke er 
sandt? 

FEMTE SCENE. 

\ De forrige. Esther og Røldal. 

Fru Randolf. 
Aa hør, min Pige I Tii Garding. Kun hedder 
Esther — det er ogsaa en sammensvoren, xii 
Esther. Tror De ikke nok, at Karen har lige saa 
stor Fortrolighed til Dem, som f. Ex. til Søn- 
derlund? 

Esther. 
Hvad er det for et Spørgsmaal? Karen har 
jo slet ikke noget med Sønderlund at gjøre. 

Fru Randolf. 
Saa véd De altsaa ligesaa godt som han, at 
Karen er bleven forlovet med Røldal. 

Esther. ^ 

Sikke noget Snak! Har Sønderlund lavet 
det sammen? 

Fru Randolf. 
Ja, og den Herre har slugt det med største 
Appetit. Ser Røldal tæt ved. Hør, lille Røldal 1 ræk 
mig Deres Haandl 

Røldal 

forundret. 

Min Haand? Værs'go. 

Fru Randolf. 
Hvor har De gjort af Ringen? 

Røldal 
Hvad for en Ring? 

Fru Randolf. 
Forlovelsesringen. 

Røldal. 
Jeg er ikke forlovet. 

Fru Randolf. 
Ja saa kan De godt gaa. 

Garding. 
Aa, saa maa det jo være sikkert. 

Fru Randolf. 

Ja det kan De stole paa. Trækker Esther til Side. 

Hør, lille Esther, vores kjønne Plan røg jo i 
Lyset; men spring nu tilbage til Karen og for- 
tæl hende, hvorfor Garding før var saa sær imod 
hende. Da hun kom fra Arresten, var hun jo 
helt ude af sig selv derover; jeg tænkte nu nok, 
det maatte være Vrøvleri, og saa trissede jeg 

herud. 

Esther. 

Aa Karen har allerede faaet Trøst for det. 

Fru Randolf. 

Fra hvem? 

Esther. 

Fra Garding selv, for lige efter at De var 
gaaet, tog hun den Afivisning frem, som Søn- 
derlund havde skrevet i Arresten, og saa fandt 
hun paa det bageste Blad et Brev fra Gar- 
ding, som hun ikke kunde tage fejl af. Det var 

kort, men klart og godt, og da hun havde læst 
det, tørrede hun Øjnene og sagde : Hvad der nu 
har været i Vejen, saa er jeg vis paa, at det 
maa være en Misforstaaelse, det gjælder ikke. — 
Nu gaar jeg hen og siger hende, at hun havde 

Ret. Gaar. 

Fru Randolf 

til Garding. 

Naa der kommer Randolf nok for at føre 
Dem tilbage til Arresten. 

Garding 

levende. 

Det gjør ikke noget*, det er tvertimod godt. 

Fru Randolf 

modererende. 

Naa — naa I 

Garding. 

Hvor kunde jeg rejse bort, efter hvad jeg 

nu har faaet at høre? Det er en Umulighed. 

Hvad bryder jeg mig om alt det, der følger 

med, naar jeg igjen kan faa fat paa Livet. Og 

det kan jeg her — jeg finder det intet andet 

Sted. 

Fru Randolf. 

Nu er han god. 

Randolf 

kommer hen til hende. 

Naa Du kan ikke nægte, at jeg nu har givet 
dig god Tid. Hvordan var han saa? 

Fru Randolf 

sagte til ham. 

Han er rigtig god, det kan du stole paa. 

Randolf. 
Ja, Hr. Garding, nu maa jeg bede Dem gaa 
tilbage igjen, hvor De kom fra. Vi er nødte 
til det. Til Betjentene. Vil De saa føre Arrestanten 
tilbage. Jeg gaar med. 

SJETTE SCENE. 

, De forrige. Blink kommer. 

Blink. 
Maa jeg ikke opholde Dem et Øjeblik? 

Randolf. 
Jeg kan ikke tjene Doktoren deri. Vi har 
allerede været her altfor længe, og det ser ikke 
godt ud, naar en Politiforanstaltning ikke fore- 
gaar med Korthed og Præcision. 

Blink. 
Det er blot et Øjeblik. 

^Randolf. 
Nej vi er altfor tilbøjelige til her i Kjøb- 
stæderne at løje det af, og hvor gjerne jeg vil 
tilfredsstille alle der^s Ønsker, som har Krav paa 
Agtelse, har jeg nu bestemt, at jeg for Frem- 
tiden vil gribe Tingene fat med større Energi, 
end man her er vant til. 

Blink. 
Ja men det Ærinde, jeg har, tager neppe 
saa megen Tid, som Borgmesterens Indvendin- 
ger. Det er kun en ganske lille Skrivelse. 

Randolf. 
Til mig? 

Blink. 

Ja fra den gamle A. L. Rummel. 

Randolf 

griber Skrivelsen. 

Saa ? 

Blink. 

Den er netop om Arrestanten her. • 

Randolf 

lukker den op og læser sagte. 

Mærkeligt 1 — Udmærket! Tii de andr«. Nu 
skal De hørel Hr. Gardingl oarding, Fru Randoif, 

Røldal og Betjentene samle sig om ham. Han læser. iDajeg 

har hørt, at min forhenværende Kontorist Jakob 
Garding sidder arresteret her i Byen paa Grund 
af den Anklage, som jeg for syv Aar siden rejste 
imod ham, iler jeg med at meddele Deres Vel- 
baarenhed, at Hr. Garding siden med Renter 
har godtgjort mig hele det Tab, jeg den Gang 
ved ham havde lidt, ligesom jeg ogsaa senere 
har erfaret adskilligt, som i mine Øjne betyde- 
lig formilder den af ham i Upgdomsubesindighed 
begaaede Fejl. Da jeg, som den eneste Klager, 
af disse Grunde nu tager min Klage tilbage, . 
haaber jeg, der ikke længer er nogen Grund til 
at forfølge denne Sag ad retslig Vej. Ærbø- 
digst A. L. Rummel. Hr. Borgmester Randolf. « 
— Hr. Gardingl De er fri. 

Garding, Fru Randolf, Røldal. 

Fri 1 De enske ham til Lykke. 

Randolf. 
Kralle! De skynder Dem tilbage og løs- 
lader den anden Arrestant. • 

Krall e gaar- 

Fru Randolf. 
Doktor, Tak I det har De gjort godt. — Røl- 
dal! Melding til Hovedkvarteret 1 Nu bliver det 
ved vor Plan; det kan naaes endnu, men det 
maa gaa i en Fart. Røidai gaar. 

Randolf. 
Ja lad nu Amtmanden kun komme 1 ni 

Donse, som nærmer sig forundret, da han ser Betjentene gaa. Nu 

skal Branddirektøren se, hvad for en Skrivelse 

jeg har modtaget. Undcr de følgende Samtaler viser han Skri- 
velsen til forskjellige i Forsamlingen, som stadig bliver større. 

Fru Randolf. 
Ja, Gardingl ser De, hvad jeg sagde. Er 
De nu ikke Lykkens Yndling? Men det kan De 
takke Doktor Blink der for; det er ham, som — 

Garding. 
Hvordan skal jeg takke Dem? 

Blink. 
Aa De har ikke stort at takke mig for. 
Jeg er gamle Rummels Læge, og han har megen 
Brug for mig, saa ingen Ting er rimeligere, end 
at han har lidt Øre for, hvad jeg har at sige 
ham. Og jeg kan fortælle Dem, at han i Grun- 
den har holdt meget af Dem, og netop, fordi 
han følte sig saa haardt skuffet, tog han sig den 
Sag saa ivrig. Nu gjorde det ham saa godt, at 

De havde haft Tanke for at give ham Renter af 
Pengene, saa jeg havde slet ingen Kamp at be- 
staa med *ham , og han bad mig til Slutning 
bringe Dem sin Hilsen. 

Garding. 
Hvor det dog er underligt! I min første 
Ungdom maatte jeg flygte herfra som en Tyv, 
og da jeg som Mand vender tilbage, maa jeg 
igjen snige mig herind som en Tyv om Natten. 
Og dog bliver jeg saa vidunderlig modtaget af 
dem, der aldrig har hørt andet om mig end 
ondt. Hvad er det, der saaledes har jævnet 
Vejen for mig? 

Fru Randolf' 

Hvor kan De spørge? Det er ene og alene 

Karen. 

Garding. 

Har hun talt om mig til Dem? 

Fru Randolf. 
Nej, aldrig før i Dag. 

Garding. 
Men, hvad er den da, denne Hær af Ven- 
ner? 

Fru Randolf. 
Det er Karens Garde. Den er ikke stor, 
men det er Kjærnetropper. Ja havde vi haft 
Tid til at gaa ud i Smaagaderne, saa havde vi 
faaet den meget større. 

Blink. 

De kjender vel ikke rigtig Karen, som hun 

nu er? 

Garding. 

Nej jeg har kun formørket hendes Liv, jeg 

har været dets Ulykke. 

Blink. 
Ja nu skal De faa at vide, hvordan denne 
Sorg har hjulpet hende. Uden den var hun 
dog vist aldrig bleven det for os, som hun nu er. 

Garding. 

Aa men hør, jeg er jo nu fri — saa behøver 

jeg vel ikke at flygte ud af Landet over Hals 

og Hoved? 

Blink. 

Nej naturligvis. 

Garding. 

Men hvorfor bliver vi saa her? Jeg rejser 

ikke i Aften? 

Fru Randolf. 

Ikke det? 

Garding. 

Nej det kan De da nok begribe. Jeg maa 
da tale med Karen; vi fik jo slet ikke talt sam- 
men i Arresten. 

Fru Randolf. 

Karen kommer strax herud. 

Garding. 
Jeg vil alligevel helst gaa hen til hende. 
Det kan jeg vel godt? 

Fru Randolf. 
Nej nejl det maa De ikke. De skal blive 
her. 

Garding. 
Det lader til, at jeg er Arrestant endnu. 

Fru Randolf. 
Ja, det er De ogsaa. 

Garding. 
Er det Dem, der arresterer mig her? 

Fru Randolf. 
Ja. det er Garden — Karens Garde. De maa 
gaa et Par Skridt frem og tilbage; men De bli- 
ver paa Pletten. 

Garding. 
Ja men hvis hun nu ikke kommer - 

Fru Randolf. 
Hun kommer. 

Garding. 
Jeg maa absolut tale med hende endnu i 
Aften. 

Fru Randolf. 
Det skal De komme til. 

Garding. 
Og jeg rejser ikke herfra i Dag. 

Fru Randolf. 
Det maa De tale med hende om. 

Garding kaster sijc paa en Stol. 



i6i 



SYVENDE SCENE. 

De forrige. Sønderlu'nd kommer løbende med Gardings 

Hat og Plaid. Siden R øl dal. 

Sønderlund 

til Gardlni^. 

Maa jeg saa bede om min- Kappe og min 
Hatl her er dit Tøjl 

Garding 

rækker ham det. 

Værs'go 1 

Sønderlund 

tarifer den paa. 

Naa, du er jo bleven fri? 

Garding 

lidt bittert 

Ja man siger det jo. 

Sønderlund 

til Fru Randolf. 

Det blev altsaa til noget, det, vi talte om. 
Jeg har virkelig været i Arrest. Ja De har da 
hørt det? 

Fru Randolf. 

Ja det har De jo selv sørget for at bekjendt- 
gjøre, før det »skete. Hele Byen var naturlig- 
vis forberedt derpaa, da De havde sagt det til 
Kathinka Donse. 

Sønderlund. 
Naa ja — men De kan ellers tro, det er 
drøjt at sidde i Arrest. — Hør, De kjender jo 
Frøken Esther Libau — hun har vel ogsaa hørt 
noget om, at jeg har været arresteret? 

II 

Fru Randolf. 
Jeg tror det neppe, for hun hører ikke meget 
efter Sludder. 

Sønderlund. 
Borgmesterinden husker vel nok, at De for- 
leden opfordrede mig til at gifte mig, og jeg 
har virkelig tænkt derpaa. Jeg tør vel nok betro 
Dem, hvem jeg foretrækker for alle andre. Det 
er netop Esther Libau. 

Fru Randolf. 
Det skulde De ikke, for hun foretrækker 
ikke Dem. 

Sønderlund. 
Ikke? Men hvis der liu ikke er nogen 
anden, som passer til hende og som vil have 
hende — 

Fru Randolf. 
Saa vilde hun alligevel ikke foretrække Dem. 

Sønderlund. 
Ikke? Tror De virkelig? 

Fru Randolf.^ 
Ja, men jeg tror ogsaa, at der er en anden. 

Sønderlund. 
Det er da ikke igjen saadan en ung Fyr 
som Røldal? 

Fru Randolf. 
Nej, men det er heller ikke saadan en gammel 
Fyr som De. Dem tager hun ikke. 

Sønderlund. 
Ikke? Tak skal De have, det er saa rart 

at vide Besked. Gastr syngende fra hende. »Och hor, du 
litan Han faar Øje paa Kathinka. ... Kathinka I . . . 

Kathinka. 
Naa, Hr. Sønderlund, nu er De da kommen 
ud af Fængslet igjen; var det ikke rædsomt? 
De var da ikke lænket? 

Sønderlund. 
Nej det var jeg just ikke, men De kan tro, 
det er grueligt for dem, der ikke hører hjemme 
paa saadan et Sted. Alligevel — naar det gjaldt 
noget, kunde jeg have holdt det ud dobbelt saa 
længe. Det værste var rigtig nok Borgmesteren. 
Jeg har aldrig troet, han kunde være . saa haard. 

Donse. 
Det var hans Pligt. Jeg maa sige, at Borg- 
mester Randolf har taget den Sag meget godt. 

Kathinka. 
Men jeg synes dog ikke, at han skulde tage 
det saa strengt med den, som blot gjør det af 
Venskab. Man maa dog sige, at det er smukt 
gjort. Ja nu er De da glad over, at Deres Ven 
er bleven fri? Og tænk, han har betalt al sin 
Gjældl Men De har bestemt ogsaa hjulpet ham? 

Sønderlund 

smigret. 

Aa saadan noget taler man ikke om. 

II* 

Donse. 

Ja saa tør vi vel ogsaa med det samme stole 
paa, at vi bliver helt fri for ham. Han rejser 
vel alligevel i Aften? 

Sønderlund. 

Ja hvad skulde han blive her for? Skønt 
han unægtelig en Gang har været min Ven, og 
jeg har vist, at jeg ikke har glemt det, saa er 
der dog kommen en Plet paa ham her i Dan- 
mark, som aldrig kan udslettes. 

Donse. 

Og aldrig bør udslettes. Vi skal være et 

moralsk Samfund, det er min Mening. Herre 

Gud, vi har alle vore Fejl, men Forbrydelser 

— ser De — imod Loven, det ^r noget ganske 

andet. 

Garding 

tom stadig har vist Uro, springer op. 

Fru Randolfl hvad mener De egentlig med, 
at jeg skal blive her? Tror De virkelig endnu, 
at jeg rejser i Aften? Jeg gjør det ikke. 

Fru Randolf. 
Jo saamænd gjør De saa. 

Garding. 
Nej ikke for nogen Pris. Jeg skal aldrig glemme, 
hvad De har gjort imod mig, men det kan De 
ikke forlange. Det' er jo aldeles meningsløst, 
og ingen skal faa mig bort, uden de slæber mig 
med Magt. 

Fru Randolf 

Søger at berolige ham. 

Naa naal 

Donse 

til Sønderlund. 

Han raaber saa højt. Hvad er det, han 
siger? 

Sønderlund. 

Han siger, at han ikke vil rejse herfra, uden 
at de slæber ham med Magt. 

Donse. 
Nu er han nok bleven kjæphøj, fordi han 
er sluppen. Men saa maa vi ogsaa nøde ham 
til det. Jeg tror, jeg gaar lige hen til ham. Jeg 
skal nok lade ham mærke, at den Slags Folk ikke 
trives blandt os, de hører kun hjemme i Amerika. 

Garding. 
Farvel, Fru Randolf, nu gaar jeg. 

Fru Randolf. 
Stop lidt! hvor vil De hen? hun er slet ikke 
hjemme. 

Garding. 
Ikke hjemme? hvor er hun da? hvor? 

Fru Randolf. 

Deri der kommer hun. Nej holdt I hun 

kommer herhen. Sæt Dem nu bare pænt ned I 

Doktori Røldall der er Karen. Vi stiller os op 

som Vagt, saa de kan faa Lov til at tale i Fred. 

Karen og Esther kommer fulgt af en Karl, som bærer en Kuffert og 
noget Rejsetøj, hvormed, han gaar ind paa Stationen. Esthcr, 

kom herhen 1 Donse kommer henimod Verandaen. Men 

hvad vil den Brandstok? Doktor, op med 
Snakketøjet I sprøjt ham væk! 

Blink. 
Med Fornøjebe; Hr. Branddirektør 1 Aabncr 

med Donse oj)^ hans Kreds en Samtale, hvorunder han trænger dem tflba^. 



ATTENDE SCENE. 

De forrige, Karen og Esther. 

Karen 

gaar ind til Garding i Verandaen. 

Garding. . 
Karen I AaGud ske Lov. Aa hvor jeg har 
længtes efter Dem! 

Kar^n. 
Garding 1 

Garding. 

Aa jeg har saa meget at sige ... og før 

var der noget, der bandt min Tunge, saa jeg 

kunde ikke tale . . . men nu . . . 

Karen. 

Ja nu . . . 

Garding. 

I alle de Aar har jeg drømt om dette Øje- 
blik . . . om alt . . . alt^ hvad jeg trængte saa 
inderlig til at faa sagt . . . aa der er saa meget, 
og vi har jo aldrig talt ud med hinanden, ikke 
en Gang i gamle Dage; men jeg syntes dog, 
vi vidste godt, at der var et Baand imellem os. 

Karen. 

Ja. 

Garding. 

Og da jeg kom ind i det forfærdelige — 
jeg' véd næppe endnu, hvordan det . gik til 
. . . jeg syntes først, det var en Leg, og saa 
paa en Gang sad jeg midt i det ... jeg 
kom i det forunderligste Held . . . der faldt 
en Svimmelhed . . . Vanvid over mig, jeg var 
Lykkens Yndling, jeg kunde gjøre, hvad det 
skulde være, saa vandt jeg ... ja saa glemte 
jeg alt andet, ogsaa Dem. Men da saa Blænd- 
værket brast, og det gik rivende nedad, og jeg 
ikke beholdt andet tilbage end den iskolde, haab- 
løse Vished om, at mit Liv vår spildt, saa tænkte 
jeg egentlig kun paa Dem. 

Karen. 
Men hvorfor kom De saa ikke til mig — 
til Moder og mig? vi anede jo slet ingen Ting, 
og vi var dog kommen hjem fra Rejsen Dagen 
før De forlod Byen. 

Garding. 
Hvor kunde jeg nu gjøre Krav paa andet 
end den Medlidenhed, der i Grunden var Ringe- 
^%^^ J^S syntes, jeg skyldte Dem at gaa helt 
ud af Sagaen, at slettes ud af Deres Liv som 
en ond Drøm. 

Karen. 
Saa lidt forstod De mig. • 

Garding. 
Ja det var den Gang. Men da jeg saa sad 
paa den anden Side af det store Hav, saa var 
der noget, der hviskede til mig, at De alligevel 
ikke havde sluppet mig. Det var det, der red- 
dede mig fra at lade mig synke. Det var kun 
Dem, der holdt mig oppe derovre, og det er 
kun for Deres Skyld, jeg kom her tilbage. 

Karen. 
Jeg véd det, jeg har læst Deres Brev. 

Garding. 
Mit Brev? 

Karen. 
Ja paa Sønderlunds Anvisning var der paa 
det bageste Blad et Brev fra Dem. 

Garding. 
Naa nu forstaar jeg .... Men nu vil De da 
ikke have, at jeg skal rejse? Det er en Umu- 
lighed — Toget gaar om ti Minutter. Giver De 
mig ikke Lov til i det mindste at blive her til 
i Morgen? 

Karen. 
Jeg tror alligevel, det er bedst for os begge, 
at De rejser i Dag. 

Garding. 
Saa har jeg dog taget fejl af Dem. Men 
jeg forstaar ikke . . . 

Karen. 
Hvis De blot vilde give mig Lov til . . . 

Garding 

spændt. 

Til hvad? 

Karen. 

Til at følge Dem lidt paa Vej. Til Kjøben- 

havn. 

Garding. 

Karen — De vil . . . 

Griber hendes Haand og bøjer sig ned til den. 

Karen. 
Der kan vi tale sammen ... 

Garding. 
Ja om alting — og i Morgen med, ikke 

sandt? 

Karen 

bøjer sig over ham. 

Jo — Og saa — hvis du vil — kan vi gaa 
sammen ... til en Præst ... 

Garding 

synker ned for hende og omfavner hendes Knæ. 

Karen 

Karen 

løfter ham op. — Ved hans Bryst- 
Og saa følges vi ad over Havet og igjen- 

nem hele dette Liv. 

Garding. 

Aa at der er en saadan Lykke til for mig. 

Nej dét kan ikke være muligt. Det maa være 

en Drøm. 

Karen. 

Nej — nej — nu er du netop vaagen — 

nu skal du leve. 

Garding. 
Ja jeg har ikke levet i mange Aar — jeg 
havde rent glemt, hvad det er. Jeg har kun 
slidt og slæbt, kun lidt og stridt og sukket og 
savriet. Men du har levet imens — det kan jeg 
føle paa dig og dine Venner. Du skal lære 
mig det. 

Karen 

kysser ham. 

Men nu maa vi afsted kom nul 

Garding. 
Ja vi — vi — du bliver hos mig. 

Karen 

gsLAr hen til Fru Randolf, der kysser hende, og derfra dl Esther og Blink. 

Garding 

til Fru Randolf. 

Aa Frue, der har aldrig været saa lykkeligt 
et Menneske paa Jorden, omfavner hende. 

Fru Randolf. 
Ja er det ikke som jeg sagde — De er 
Lykkens Pamfilius ! skyder ham over til Karen. Tag 
ham kun, han er god! 

En Opvarter bringer Champagne og Glas. 

Blink. 
Og da vi ikke kommer med til Brylluppet, 
saa maa vi nu i en Fart drikke Brudeparrets 
Skaal. Til Lykke, I to trofaste 1 I vil ikke 
glemme os, og I vil ogsaa nok komme tilbage 
til Danmark, naar I kan. Der klinkes. 

Karen. 
Naa lille Esther, nu skal du ikke længer 



171 



beskylde mig for at staa dig i Vejen og drive 

Visne'jpolitik. Tænker du endnu paa at blive 

Student? 

Esther. 

Nej Doktoren vil jo have, at vi skal være 

kloge Koner, det kan ■ man nok blive uden at 

være gift. 

Blink. 

Ja men de gifte er dog nok de klogeste. 

Til Fru Randoif. Ikke sandt, Frue? 

Fru Randoif. 
Jo — og de ugifte Mænd er de dummeste. 

Blink. 
Ja De ligner Dem altid selv. 

Karen. 
Ja, men véd De, hvem De skulde ligne? 

Hvisker til ham. AhaSVerUS. 

Blink. 
Skal jeg ligne Jerusalems Skomager? 

Karen. 
Nej den anden . . ; Kong Ahasverus, som 
tog sig en Dronning, d^r hed Esther. 

Blink 

saffte til hende. 

Tror De, hun vil? 

Karen. 
Ja. Vender aig til Røidai. Ja , Røldal , nu vil det 
vare en Tid, inden jeg ser Dem igjen. 

Røldal. 
Jeg skal aldrig glemme Dem. 

Karen. 
Jeg glemmer heller ikke Dem. Lev vell 

Randolf, 

hvem hans Kone har underrettet. 

Ja, Hr. Garding, jeg ønsker Dem til Lykke 
med, at De slap ud af min Varetægt og faldt 
i en andens, som har blødere Hænder. 

Fru Randolf. 
Ja med dem holder hun meget bedre fast 
paa ham, end du med din Kralle. 

Flere af de forsamlede, som har hørt, hvad der er paa Færde, 
ønsker dem til Lykke, deriblandt 

Lerup 

til Karen. 

Maa jeg ikke ønske Frøkenen til Lykke. De 
maa ikke være vred over, at det var mig, der 
angav Hr. Garding, jeg vidste jo ikke . . - 

Karen. 
Aa, det skal De ikke bryde Dem om, det 
var en Lykke for os, at det skete. Farvel, og 
hils Deres Konel 

Kerup 

til Mandelgren. 

Hun er den bedste af de fine. Hun gjør 
ingen Forskjel paa store og smaa. Men sagde 
jeg det ikke nok — han slap alligevel. Det 
skulde have. været en af os. 

Donse. 
Men hvad er det, der er paa Færde der- 
henne? 

Florense. 
Har De nogensinde hørt Mage? Det er 
Karen Bak, som er bleven forlovet med Garding 
og lige strax vil rejse med ham til Amerika 

Kathinka. 
Ja, men hun blev jo igaar forlovet med 
Røldal. Ikke sandtf Sønderlund? 

Sønderlund. 
Jo, det er ganske vist. Men saa maa de 
have gjort det om igjen. Det er rigtignok det 
galeste, jeg har hørt. 

Kathinka. 
Ja det kan ikke nægtes, at hun er aparte. 

Donse. 
Men. saa er det jo godt , vi bliver af med 
hende. Se, alle Folk gaar hen at gratulere — 
det vil vi ogsaa gjøre, siden vi bliver fri for dem. 

Toget kommer fra venstre til højr«. Lokomotivet med nogle 
af de forreste Vogne ses paa Skinnerne bag Rækværket. 

Blink 

til Garding. 

Deres Bagage er besørget. Her er Deres 
Billetter. De bh ver ene i en Coupé. 

Esther 

til Karen. 

Og du skal nok faa Resten af dit Tøj i 
Morgen i Kjøbenhavn. 

Karen og Garding gaar ind i Stationsbygningen, fulgte af 
Fru Randolf, Blink, Esther og Røldal. Lidt efter 

sés de to førstnævnte i en oplyst Coupé nærmest Stationen, 
og de fire andre staaende paa Perronen foran denne. 

Sønderlund 

umiddelbart efter forrige Replik. 

Nu skal vi have en lille firstemmig Sang. 
Aa hør Knapsted og Erhardt og ... Han samler de 

syngende Herrer i Forsamlingen og stiller sig op med dem i Forgrunden 

Det maa være: »Vor venlige Byt. Han giver xoncn 

an og slaar Takt, medens de synger følgende Sang : 
Vor venlige By 
jer skjéenked sit Ly 
og sin Varme; 
men Mødet var kort, 
nu rives 1 bort 
af dens Arme. 
Dog hvem vilde klage ? 
Vi føler jo dybt, ej Baandene brast, 
vi tror jo saa fast, saa fiildt og fast, 
at I kommer tilbage. 
Farvel, hvor nu eders Vej gaar hen! 
Vi sés igjen I . 

Almindelig Viften med Hatte og Tørklæder. Idet Sangen 
slutter, piber Lokomotivet og Toget gaar. 

